Diet Militari 3 Hari, Boleh Turunkan 5 Kilo Berat Badan Dalam Masa Seminggu?

Sekiranya anda ingin
menurunkan berat badan dengan diet sihat
, maka diet militari 3 hari mungkin boleh dijadikan sebagai panduan untuk tujuan itu.

Namun mendengarkan namanya yang agak lasak itu, ramai yang takut untuk mencuba kerana khuatir terpaksa menjalani diet yang ketat selama beberapa hari.

Persoalannya, apakah yang dimaksudkan diet militari 3 hari dan adakah ia berkesan? Relaks, jom teruskan membaca artikel ini untuk tahu jawapannya!

Apa itu diet militari 3 hari?

Untuk pengetahuan anda, diet ini adalah antara diet yang paling popular di dunia dan dikatakan mampu
mengurangkan 5 kg berat badan dalam masa seminggu
.

Ia dinamakan sebagai
military diet
kerana berasal daripada diet para askar di Amerika Syarikat yang berhasrat
 mengekalkan berat badan yang ideal lagi sihat.

Diet militari 3 hari akan melibatkan anda mengikuti pelan diet yang agak ketat selama 3 hari diikuti pula dengan
 cheat day
 selama 4 hari pula sejurus selepas itu.

Diet ini mungkin akan berlangsung selama beberapa minggu lamanya dengan turutan yang sama sehinggalah berat badan yang ingin dicapai oleh anda tertunai.

Persoalannya, bagaimana cara diet ini dilakukan? Adakah ia akan melibatkan pelan makan dengan waspada selama 3 hari dan makan seperti biasa selama 4 hari?

Bagaimana buat diet militari 3 hari?

Seperti mana yang telah kami nyatakan di atas tadi, diet sihat ini terbahagi kepada 2 fasa yakni fasa 3 hari dan fasa 4 hari yang akan dijalankan selama 7 hari.

Untuk 3 hari yang pertama, anda mesti mengikuti diet rendah kalori untuk sarapan pagi, makan tengah hari serta makan malam
 tanpa snek di antara waktu makan
.

Selama 3 hari yang sangat penting ini, jumlah kalori yang dibenarkan untuk diambil hanyalah sekitar 1,100 ke 1,400 kalori sehari –
agak rendah bagi orang dewasa
!

Untuk 4 hari yang seterusnya pula, anda boleh amal diet sihat dengan sedikit kelonggaran namun dengan syarat kalori dalam sehari itu tidak boleh terlalu tinggi.

Jadi, memang benar bahawa ia melibatkan pelan makan dengan waspada selama 3 hari dan makan seperti biasa selama 4 hari yang akan berulang dalam beberapa minggu.

Contoh menu yang boleh dicuba dalam diet ini!

Tidak tahu apa
 jenis makanan atau minuman yang perlu diambil sepanjang menjalani diet
 militari 3 hari ini? Tenang, anda boleh cuba contoh menu di bawah ini:

Hari pertama

Untuk hari pertama, anggaran pengambilan kalori dalam sehari adalah sekitar 1,400 kalori.

Sarapan pagi

Roti bakar dengan sapuan jem atau mentega

Separuh limau gedang

Secawan kopi atau teh

Makan tengah hari

Roti bakar dengan sapuan jem atau mentega

Separuh ikan tuna

Secawan kopi atau teh

Makan malam

85 gram daging

Sebiji epal

Separuh pisang

Secawan aiskrim

Hari kedua

Untuk hari kedua, anggaran pengambilan kalori dalam sehari adalah sekitar 1,200 kalori.

Sarapan pagi

Roti bakar dengan sapuan jem atau mentega

Sebiji telur rebus

Separuh pisang

Secawan kopi atau teh

Makan tengah hari

Sebiji telur rebus

Secawan keju kotej

5 biji biskut

Secawan kopi atau teh

Makan malam

2 biji sosej tanpa roti

Separuh cawan lobak dan brokoli

Separuh pisang

Separuh cawan aiskrim

Hari ketiga

Untuk hari ketiga, anggaran pengambilan kalori dalam sehari adalah sekitar 1,100 kalori.

Sarapan pagi

Sebiji keju cheddar

5 biji biskut

Sebiji epal

Secawan kopi atau teh

Makan tengah hari

Roti bakar dengan sapuan jem atau mentega

Sebiji telur (bebas cara masakan)

Secawan kopi atau teh

Makan malam

Secawan ikan tuna

Separuh pisang

Secawan aiskrim

Justeru, adalah penting untuk anda tahu semasa ketiga-tiga hari ini anda digalakkan untuk minum air kosong dengan cukup seperti mana yang disarankan oleh pakar.

Untuk 4 hari berikutnya pula, tiada sebarang garis panduan yang diberikan kerana anda bebas mengambil apa-apa jenis makanan dan minuman namun dengan syarat.

Syarat tersebut adalah anda harus
 memastikan pengambilan kalori dalam sehari tidak lebih
 daripada 1,500 untuk mengelakkan pertambahan kalori yang tidak perlu.

Adakah diet militari ini berkesan?

Meskipun diet sihat ini tidak dapat dibuktikan secara saintifik, namun
 pengehadan pengambilan kalori sudah pasti akan dapat mengurangkan berat badan
 anda.

Jadi, boleh dikatakan bahawa diet ini adalah berkesan dan tidak berisiko tinggi kerana ia langsung tidak melibatkan hari untuk anda tak mengambil makan atau minum.

Namun, sila berkomunikasi dan berkonsultasi dengan doktor atau pakar diet terlebih dahulu sebelum anda memutuskan untuk cuba diet militari 3 hari ini ya.


Kenapa Sesetengah Orang Itu Tak Boleh Makan Seafood? Ada Sebab Tau!

Siapa sahaja tidak sukar makan
shellout
 bukan? Pun begitu, bukan semua bertuah untuk merasai keenakan
seafood
 kerana ad
a individu yang mungkin mengalami alergi makanan laut!

 Benarkah ini juga boleh
 menyebabkan alahan makanan
? Jom ikut artikel ini untuk mengetahui mengenai perkara ini dengan lebih lanjut.

Sekiranya ingin mengetahui lebih lanjut mengenai Alahan, anda juga boleh klik
di sini
.

Apa anda perlu faham alergi makanan laut

Ada individu yang menggemari makanan laut sehingga tidak sah jika dalam sehari mereka tidak memakannya.

Pun begitu, ada juga individu yang akan sedaya-upaya mengelak daripada memakannya kerana mereka mengalami alahan terhadapnya. Persoalannya,
adakah ia mampu menimbulkan alahan
?

Jawapannya adalah
 YA.
 Ia juga bukan satu
 alahan yang aneh atau pelik
 kerana dianggarkan bahawa 1% daripada populasi manusia menghidap alergi makanan laut.

Ia lebih biasa terjadi kepada individu yang sudah menjangkau usia remaja dan dewasa berbanding kanak-kanak.

Dalam kebanyakan kes, 20% daripada golongan ini akan mula menunjukkan simptom-simptom seiring dengan perjalanan usia.

Malahan, penghidap alergi makanan laut ini juga biasanya terdiri daripada individu yang mendiami kawasan yang
menjadikan makanan laut sebagai diet
 utama mereka seperti di Asia dan Scandinavia.

Apakah simptom penghidap alergi makanan laut?

Kebanyakan reaksi alahan terhadap makanan laut adalah ringan, namun juga boleh menjadi teruk jika tidak dirawat dengan kadar segera.

Jika berlaku, ia akan
menyebabkan ruam pada badan
 (urticaria), bengkak pada badan (angioedema) dan/atau sakit perut (diarrhoea).

Selain itu, ia juga akan menyebabkan sakit pada tekak dan kerongkong. Lebih berbahaya, ia juga akan mengakibatkan masalah pernafasan dan penurunan tekanan darah secara drastik.

Kondisi ini
 dikenali sebagai anafilaksis
 dan boleh mendatangkan maut jika tidak dirawat dengan kadar segera.

Apakah punca alahan makanan laut?

Kebanyakan kita mempercayai bahawa jika ada individu yang mengalami alahan makanan laut, ia adalah disebabkan oleh iodin. Sebenarnya, ia bukan begitu.

Alahan ini terjadi
disebabkan oleh kandungan protein
 yang terdapat di dalam makanan laut tersebut.

Mereka yang menghidap masalah ini tidak berisiko mendapat reaksi seperti individu yang mengalami alahan iodin (seperti alahan terhadap antiseptik
Betadine
 dan
 Povidine
). Begitu juga sebaliknya.

Kumpulan makanan laut yang boleh mengakibatkan alahan:

Vertebra (yang mempunyai tulang belakang)

Ia terdiri daripada
pelbagai jenis ikan
 termasuklah ikan bilis, salmon, kod, makerel, trout, haddock, sardin, tuna, belut, John Dorry dan lain-lain.

Invertebra (yang tidak mempunyai tulang belakang)

Ia terdiri daripada kerangan
 dan mempunyai dua jenis. Pertama, jenis krustasea termasuklah udang, ketam,
lobster
 dan
yabbies.
 Kedua, jenis moluska termasuklah tiram, kerang, sotong, abalone, calamari dan lain-lain.

Walaupun kedua-dua ikan dan kerangan adalah hidupan akuatik yang hidup di tempat yang sama, namun alergen protein kedua-duanya adalah berbeza antara satu sama lain.

Ini bermakna seseorang individu itu mungkin akan mengalami alahan terhadap satu jenis hidupan sahaja.

Kebiasaannya, mereka yang mengalami
alahan kepada satu jenis ikan
 turut mengalami reaksi yang sama terhadap ikan yang lain. Begitu juga halnya dengan mereka yang mengalami alahan terhadap kerangan.

Jadi, jika anda ada mengalami alergi makanan laut, cuba elakkan memakan makanan-makanan ini secara total.

Lakukan ujian alergi makanan laut

Jika anda risau masalah ini
berlaku kepada anda atau si kecil
, segera berjumpa doktor untuk lakukan diagnosis.

Pertama sekali, doktor akan bertanyakan beberapa soalan penting untuk merungkai punca alahan itu sama ada makanan, ubatan atau disebabkan gigitan serangga.

Ujian alahan terhadap kulit dan darah atau IgE spesifik akan membantu memastikan punca sebenarnya. Walaupun begitu, anda tidak boleh bergantung 100% terhadap keputusannya.

Selain itu, ujian kulit dan darah juga boleh dilakukan untuk menguji alahan. Anda
akan dapat tahu lebih tepat mengenai spesies mana yang akan
menyebabkan anda alami alergi
.

Apa yang boleh @ perlu anda lakukan?

Sekiranya
ujian alahan makanan anda positif
 terhadap makanan laut, maka anda perlu lakukan beberapa perkara untuk mengelakkan masalah ini menjadi lebih teruk.

Elakkan perkara-perkara berikut:

Segala piring, pinggan atau mangkuk yang menghidangkan makanan laut

Makanan yang berasal dari benua Asia kerana ia banyak menggunakan kerangan sebagai bahan penambah perasa

Makanan yang
 dimasak bersama makanan laut
 dalam kuali dengan minyak yang sama

Makanan yang dijual di kedai yang ada menghidangkan pelbagai makanan laut

Piza komersial kerana proses pembuatannya mungkin telah bercampur dengan bahan yang boleh mendatangkan alahan

Barbeku yang menghidangkan campuran makanan darat dan laut

Salad caesar dan sos worcestershire
 kerana ia mengandungi bahan yang boleh mendatangkan alahan

Bir dan wain kerana ia mungkin mengandungi bahan yang diperbuat daripada organ dalaman ikan

Sebaiknya, anda perlu berjumpa dengan doktor atau pakar perubatan untuk mendapatkan khidmat nasihat dan rawatan dengan lebih lanjut.


Selulit & Stretch Marks Berbeza, Ya! Ini 3 Cara Untuk Mencegahnya, Mudah Sahaja!

Bila tengok keadaan kulit, jadi keliru, ini masalah selulit atau tanda regangan? Hmmm, macam mana nak bezakan antara kedua-duanya?

Masalah selulit & tanda regangan

Keadaan kulit melibatkan selulit dan tanda regangan atau lebih dikenali dengan panggilan
stretch marks
 ini menjejaskan individu lelaki mahupun wanita di seluruh dunia.

Kewujudan kedua-duanya akan menyebabkan timbulnya isu berkaitan badan dan nilai diri.

Dikatakan lebih
90% wanita mempunyai selulit
dan terdapat 80% wanita dengan tanda regangan.

Walaupun kehadiran masalah berkaitan kulit ini menimbulkan isu keyakinan diri individu, namun secara perubatan, kedua-duanya adalah keadaan kulit yang berbeza.

Eh, betul ke? Tapi kenapa nampak macam lebih kurang sama? Ikuti penjelasan lanjut mengenai masalah selulit dan tanda regangan ini.

Memahami perbezaan masalah selulit & tanda regangan

Selulit berkembang pada lapisan lemak yang ada di antara kulit dan otot.

Di bawah kulit terdapat sebuah lapisan tisu penghubung yang bertanggungjawab memautkan kulit kepada otot di bawahnya.

Dalam kalangan individu lelaki, tisu penghubung disusun dalam bentuk bersilang atau pepenjuru, dalam susunan yang berterusan. Tisu penghubung bagi individu wanita pula dalam bentuk menegak (vertikal dengan kulit).

Jaringan penghubung ini (dipanggil septae) menambat kulit kepada tisu di bawah pada tempat-tempat tertentu.

Ia mewujudkan ‘kamar lemak’ yang menolak pada kulit, sementara jaringan tersebut menarik kulit ke bawah.

Keadaan tersebut menghasilkan bahagian kulit yang kelihatan seperti tidak rata atau berlekuk, selalu terjadi pada bahagian paha atas, punggung, pinggang dan perut.

Perbezaan dalam susunan tisu penghubung (ditambah pula dengan fakta bahawa kulit lelaki biasanya lebih tebal berbanding wanita) menjelaskan mengapa sangat sedikit lelaki mempunyai selulit berbanding wanita.

Masalah selulit boleh terjadi disebabkan:

Kenaikan berat badan

Gaya hidup tidak seimbang

Pengambilan ubatan tertentu

Tekanan berlebihan

Manakala tanda regangan pula berlaku apabila keadaan kulit cuba menyesuaikan diri dengan perubahan badan. Dalam istilah perubahan, ia disebut
striae.

Apabila berlaku perubahan badan secara mendadak, kulit anda mungkin tidak dapat berkembang pantas, sekali gus menyebabkan ia meregang.

Ini menyebabkan kolagen hancur dan mendedahkan saluran darah yang rosak, mengakibatkan munculnya parut lekukan.

Punca
stretch marks
 yang biasa adalah disebabkan kenaikan berat badan, kehamilan dan aktiviti bina badan di mana badan berkembang dengan cepat.

Regangan mungkin berlaku kerana pengeluaran hormon badan tertentu secara berlebihan. Selalu muncul pada bahagian paha, ketiak, perut,
payudara
, punggung atau belakang badan.

Umumnya, warna tanda regangan bermula dengan merah jambu, merah atau keunguan. Kemudian pudar menjadi putih dan tampak seperti parut.

Jadi anda sudah faham kelainan antara masalah selulit dan parut regangan?

Masalah selulit atau tanda regangan mudah dihilangkan?

Sejujurnya, kedua-dua keadaan kulit ini sukar untuk dihilangkan.

Selalunya untuk
menghilangkan selulit
, penurunan berat badan bersama penggunaan krim dan rawatan
vitamin E
 mungkin dapat mengurangkan kesannya dan menjadikan kulit lebih sekata.

Terdapat juga penggunaan rawatan laser yang menunjukkan hasil memuaskan. Cuma ia memerlukan kos yang lebih tinggi dan mahal.

Begitu juga dengan rawatan untuk menghilangkan
stretch marks
. Mengamalkan gaya hidup seimbang adalah cara terbaik merangsang keanjalan semula jadi kulit anda dan mengelakkan kesan regangan.

Penggunaan krim dan minyak dengan
vitamin E
 dan asid lemak boleh membantu tetapi bagi mendapatkan hasil terbaik, sudah tentu anda disarankan untuk melakukan rawatan laser atau pembedahan.

Untuk mendapatkan kepastian dengan lebih lanjut mengenai kesesuaian rawatan untuk diri, anda boleh bertanyakan kepada doktor.

Langkah pencegahan

Keadaan kulit seperti selulit atau parut regangan boleh dicegah dengan mengamalkan beberapa petua berikut:

1. Mengawal berat badan

Elakkan kenaikan berat secara mendadak.

Sekiranya tanda regangan berlaku disebabkan pertambahan berat kerana masalah berkaitan kesihatan dan perubatan, ia mungkin di luar kawalan anda.

Namun, dalam kebanyakan kes, mengekalkan berat badan dan
nilai BMI
 seimbang bukanlah 1 perkara yang sukar untuk dilakukan melalui perubahan diet pemakanan harian.

Diet sihat dan seimbang perlu mengandungi lemak
 tak tepu, minyak sihat, asid lemak omega-3, vitamin dan mineral yang turut dapat membantu mengekalkan keadaan kulit agar sihat.

2. Penggunaan ubat sapu

Sesetengah krim seperti krim kafein boleh digunakan dalam mengurangkan masalah selulit.

Ia membantu mengatasi kulit kering sehingga mengurangkan penampakan selulit pada kulit.

Di samping itu,
pengambilan air yang mencukupi
 dapat membantu menyingkirkan toksin daripada badan.

3. Aktiviti fizikal

Cara paling mudah untuk mencegah masalah selulit atau parut regangan adalah dengan melakukan senaman secara berkala.

Ia dapat membantu memastikan berat anda sentiasa terkawal serta seimbang.

Penjagaan diri

Cara terbaik untuk mengelakkan masalah selulit atau tanda regangan adalah dengan melakukan pencegahan.

Memastikan kulit tetap terhidrat dapat membantu memelihara keanjalan kulit.

Walau apa pun, anda perlu mengetahui bahawa anda tidak sendirian dalam berdepan keadaan kulit seperti itu.


10 Pekerjaan Yang Membahayakan Paru-paru, Cuba Periksa Adakah Kerja Anda Tersenarai?

Bagaikan mesin, paru-paru anda bekerja tanpa henti. Oleh itu, masalah paru-paru harus diambil berat kerana ia boleh mengubah gaya hidup anda sepenuhnya.

Majoriti orang dewasa akan bernafas sekurang-kurangnya 20,000 kali sehari.
 Menariknya, sejauh mana paru-paru anda berfungsi terpulang kepada jenis pekerjaan yang anda lakukan.

Selain habuk, bahan kimia, gentian, kuman, dan asap, banyak lagi elemen lain yang nampak tidak berbahaya tetapi boleh merosakkan saluran udara dan mengakibatkan paru-paru kotor.

Dr Philip Harber, profesor kesihatan awam daripada Universiti Arizona menjelaskan bahawa, “
pendedahan pekerjaan dan persekitaran boleh menyebabkan parut atau fibrosis
, asma, COPD, jangkitan kuman atau kanser.’

Artikel ini akan menyenaraikan 10 pekerjaan di mana langkah berjaga-jaga harus diambil untuk kesihatan paru-paru anda.

10 pekerjaan berkait dengan masalah paru-paru

#1 Pelayan bar dan restoran

Banyak kajian mendedahkan kaitan asap rokok dengan kanser paru-paru
.

Ini menjadi
suatu ancaman buat pelayan bar dan restoran yang menjadi perokok pasif
buat tempat-tempat yang membenarkan merokok.

Selain itu, pekerja kasino juga akan menghadapi ancaman yang sama.

Suasana kasino yang dipenuhi dengan asap tebal daripada rokok mahupun cerut boleh mengakibatkan paru-paru kotor buat pekerja di sana.

Jika anda merupakan pelayan bar, kasino atau restoran yang sering terdedah kepada asap rokok, ada baiknya jika anda mempertimbangkan pekerjaan lain.

#2 Pengurus dan pembersih rumah

Walaupun sebilangan bahan pencuci rumah dilabel sebagai produk semula jadi, tapi ia tetap mempunyai bahan kimia berbahaya yang boleh dikaitkan dengan masalah paru-paru seperti asma.

“Bahan pencuci ialah sejenis bahan kimia reaktif yang boleh bertindak balas sama ada dengan kotoran ataupun tisu paru-paru anda,’ dedah Dr Susanna Von Essen, profesor perubatan bahagian pulmonari, penjagaan kritikal, tidur dan alergi dari
University of Nebraska Medical Center.

Beberapa bahan pencuci boleh mengeluarkan sebatian organik yang mudah meruap.
Ini boleh menyumbang kepada masalah pernafasan kronik dan alergi.

#3 Kaitan pekerja sektor kesihatan dan masalah paru-paru

Doktor, jururawat dan pegawai kesihatan lain
berisiko untuk mendapat penyakit paru-paru seperti tibi
, influenza,
 dan sindrom gangguan pernafasan akut (SARS).

Oleh itu, pekerja sektor kesihatan haruslah mengambil imunisasi tambahan untuk melindungi diri sendiri.

Kajian dari Amerika Syarikat menganggarkan sebanyak 8% hingga 12% pekerja sektor kesihatan mempunyai alahan terhadap lateks.

Reaksi alahan boleh menjadi ringan seperti dermatitis kontak
 ataupun mengancam nyawa di mana saluran pernafasan akan menjadi bengkak dan sempit.

#4 Salon rambut

Bahan pewarna rambut tertentu boleh mengakibatkan asma. Beberapa produk untuk meluruskan rambut mengandungi
formaldehyde,
bahan kimia berpotensi menyebabkan kanser.

Ia juga boleh menyebabkan iritasi pada mata, hidung, tekak dan masalah paru-paru.

#5 Pekerja kilang

Sesetengah pekerja kilang berisiko untuk mendapat asma
 atau menjadikan kondisi asma yang sedia ada semakin teruk.

Dr Harber menjelaskan sebanyak 25% orang dewasa dengan asma menjadi lebih teruk disebabkan oleh jenis pekerjaan mereka.

Mereka boleh terdedah dengan berbagai-bagai jenis elemen yang mengakibatkan masalah paru-paru seperti logam, silika atau pasir halus.

Pemakaian alat pelindung diri yang lengkap dan pengudaraan yang baik mampu mengurangkan risiko untuk mendapat masalah paru-paru.

#6 Pekerja pembinaan dan masalah paru-paru kronik

Jika berbicara mengenai debu, asap dan pasir halus, pekerja sektor pembinaan memang amat berisiko untuk mendapat masalah paru-paru.

Perobohan atau pengubahsuaian bangunan boleh mendedahkan pekerja dengan asbestos yang sering digunakan sebagai bahan penebat.

Pendedahan yang kecil sekalipun
boleh menjadi punca utama penyakit mesothelioma,
 sejenis barah yang melibatkan lapisan organ seperti paru-paru.

Ia juga boleh meningkatkan risiko kanser sel kecil paru-paru atau asbestosis,
 pembentukan parut di paru-paru berkait dengan asbestos.

#7 Perladangan

Hasil pertanian yang tercemar dengan jamur atau kulat boleh menyebabkan keradangan paru-paru hipersensitif.

Kantung udara paru-paru mengalami keradangan
 dan boleh meninggalkan parut pada tisu paru-paru.

Selain itu, penternak juga berisiko untuk mendapat paru-paru kotor kerana terdedah kepada debu dan amonia. Ia boleh mengakibatkan sindrom yang serupa dengan asma.

#8 Automotif

Cat semburan boleh merengsakan kulit dan paru-paru. Pekerja automotif sering terdedah kepada bahan kimia yang dikenali sebagai isosianat, penyebab utama asma pekerjaan.

Penggunaan topeng muka yang sesuai dan berkualiti serta tempat bekerja dengan pengudaraan baik boleh mengurangkan risiko mendapat penyakit.

#9 Bomba

Selain terdedah kepada bahaya api, ahli bomba juga akan terdedah kepada plastik atau bahan kimia yang terbakar.

Anggota bomba boleh mengurangkan risiko masalah paru-paru dengan menggunakan alat pernafasan mandiri.

#10 Perlombongan arang batu punca masalah paru-paru hitam

Pelombong bawah tanah
berisiko untuk mendapat pelbagai masalah paru-paru dari bronkitis
 atau pneumoconiosis, iaitu “paru-paru hitam’.

Ia merupakan keadaan kronik yang disebabkan oleh menyedut habuk arang batu yang boleh tertanam pada paru-paru.

Jika berlaku berterusan, partikel tersebut boleh mengeras dan menyukarkan pernafasan.


Ibu Hamil, Amalkan 7 Susu Untuk Ibu Mengandung Ini, Ia Bagus Untuk Anda & Janin!

Ada yang mengatakan susu untuk ibu hamil penting sepanjang tempoh kehamilan.
Tetapi apakah jenis susu untuk ibu mengandung yang sesuai? Ikuti penjelasan lanjut dalam perkongsian artikel ini.

Untuk mendapatkan lebih banyak info tentang Kehamilan, sila dapatkannya
di sini.

Susu untuk ibu hamil

Aspek
 pemakanan yang melibatkan makan dan minum bagi seorang individu sedang hamil
adalah penting. Ini kerana ibu mengandung memerlukan nutrisi dan khasiat yang mencukupi untuk dirinya sendiri serta bayi di dalam kandungan.

Seorang ibu sedang hamil memerlukan jumlah kalsium yang tinggi. Ada kajian  mengatakan ibuhamil memerlukan lebih 1000 miligram kalsium setiap hari.

Kebiasaannya keperluan ini boleh dipenuhi dengan mengamalkan pengambilan susu untuk ibu hamil.

Amalan meminum susu untuk ibu hamil memberikan pelbagai manfaat kesihatan, ia dapat mengurangkan risiko
penyakit diabetes jenis 2
 bagi ibu.

Ia juga dapat mengurangkan risiko osteoporosis  pada si manja apabila meningkat usia dan
membantu meningkatkan IQ anak
 kerana
kandungan
iodine dalam susu berfungsi untuk tumbesaran otak bayi.

Jenis-jenis susu untuk ibu hamil

1. Susu lembu

Merupakan antara susu kegemaran kebanyakan individu. Lebih menarik lagi, ia boleh didapati dalam pelbagai jenis perisa seperti coklat, strawberi mahupun kurma.

Kandungan nutrisi:

Ia mengandungi asid amino yang baik untuk sel badan ibu dan bayi dalam kandungan

Mengandungi vitamin D
 yang dapat mengurangkan risiko diabetes bagi ibu hamil dan membantu aspek perkembangan bayi dalam kandungan

Vitamin E yang terkandung di dalam susu ini menawarkan fungsi antioksidan dan dapat mengurangkan risiko penyakit

Mempunyai kandungan kalsium yang tinggi

Vitamin A
 dalam susu ini membantu perkembangan tisu badan dan sistem imunisasi bayi

2. Susu soya

Susu untuk ibu hamil jenis ini tidak mengandungi lemak dan tinggi dengan serat serta kalsium. Tahap
kandungan protein
bagi susu soya adalah sama seperti susu lembu.

Kandungan nutrisi:

Tidak mengandungi kolesterol dan kandungan kalsium yang terkandung di dalam susu soya dapat membantu proses tumbesaran bayi

Mempunyai kandungan
lemak monounsaturated dan polyunsaturated
yang mempunyai peranan penting dalam membantu mencegah penyakit kardiovaskular

Kandungan antioksidan di dalam susu ini dapat mencegah kanser

3. Susu kambing

Ia boleh didapati dalam bentuk keluaran secara organik, UHT ataupun susu segar.

Kandungan nutrisi:

Susu kambing ini dipercayai mengandungi protein tinggi, vitamin B2
 dan rendah kandungan
butterfat globules

Susu ini dikatakan dapat mengurangkan masalah kolesterol dan meningkatkan metabolisma badan

Kandungan vitamin B2 dalam susu ini dapat membantu meningkatkan antibodi dan sistem imunisasi badan

4. Susu badam

Seperti  namanya, susu ini diperbuat daripada kacang badam (
almond
) dan air. Kebiasaannya, bagi individu yang tidak menggemari susu soya, susu badam merupakan pilihan yang terbaik.

Kandungan nutrisi

Ia merupakan susu yang bebas kandungan lemak dan kolesterol

Merupakan susu yang tinggi kandungan asid folik, serat, protein, vitamin B, kalsium, zat besi dan vitamin E

Adalah sejenis susu yang mempunyai antioksidan bagi membantu sistem imunisasi badan dan kandungan kalori yang rendah

5. Susu oat

Antara pilihan susu baik untuk ibu mengandung kerana ia dikatakan dapat membantu mencegah masalah sembelit yang kebiasaannya menjadi antara isu yang sering dialami oleh wanita hamil.

Susu oat juga dipercayai dapat mengawal rasa lapar, membantu mengawal tahap kandungan gula dalam darah serta berkeupayaan untuk menyalurkan oksigen dengan secukupnya ke dalam sel-sel badan.

Kandungan nutrisi

Mengandungi kandungan vitamin A dan B yang tinggi

Susu ini juga dikatakan mempunyai mineral mangan, kalium dan fosforus

Susu oat turut menawarkan khasiat protein yang diperlukan ibu mengandung

6. Susu beras

Jenis susu terakhir yang sesuai untuk ibu mengandung adalah susu beras.

Sudah tentu sumber utama penghasilan susu ini adalah beras yang dicampurkan dengan air. Namun, susu jenis ini dikatakan tidak sesuai dijadikan susu untuk ibu mengandung yang menghidapi penyakit diabetes.

 Ini adalah kerana kandungan karbohidratnya adalah 4 kali ganda berbanding susu lembu.

Kandungan nutrisi

Susu beras ini mengandungi vitamin B

Ia merupakan sejenis susu yang rendah lemak, rendah protein tetapi mempunyai kandungan antioksidan yang tinggi

Susu beras dipercayai dapat mencegah penyakit
selenium
dan
manganese

Amalkan minum susu untuk ibu hamil

Mungkin ada kalangan ibu yang sedang hamil
bimbang untuk meminum susu
 kerana khuatir bayi di dalam kandungan akan bersaiz besar (
macrosomia
). Namun hakikatnya, pengambilan susu bukanlah faktor yang menjadi punca kepada kekhuatiran tersebut.

Ini kerana antara punca yang dikenal pasti berkait rapat dengan bayi
macrosomia
 atau dirujuk sebagai bayi yang lahir dengan berat melebihi 4 kilogram adalah seperti kehamilan melebihi tarikh jangkaan bersalin, ibu hamil menghidap kencing manis ataupun
kenaikan berat badan yang berlebihan ketika hamil
.

Apa yang penting,
ibu mengandung perlu sentiasa mengawal pengambilan makanan yang seimbang dan sihat serta bersenam
.


Suka Foreplay Guna Jari? SUAMI, Jangan Lupa Buat 1 Benda Wajib Ini Sebelum Fingering!

Antara kaedah rangsangan yang sering dilakukan sebelum
memulakan hubungan seks
 adalah main jari atau teknik
fingering .
 Tetapi sebelum memulakan aksi rangsangan, Encik Suami sekalian, ada membasuh tangan ke tidak?

Baca lebih lanjut tentang Kesihatan Seksual
di sini.

Main jari, antara teknik rangsangan seks

Fingering
 atau main jari adalah
1 aksi memanaskan badan sebelum berlangsungnya aktiviti seksual.
 Ia dianggap sebagai salah satu teknik
foreplay
 yang dapat meningkatkan tahap kepuasan isteri anda.

Teknik ini merupakan 1 cara rangsangan main jari
pada sekitar bahagian faraj pasangan seperti bibir, klitoris dan lubang faraj. Ia membantu memberikan orgasma pada pasangan anda.

Tetapi 1 perkara yang sering diambil mudah oleh kebanyakan lelaki adalah
mengenai tahap kebersihan jari dan kuku
. Di mana rata-rata kaum Adam tidak membasuh tangan sebelum melakukan
fingering.

Mengapa perlu membasuh tangan sebelum main jari?

Mesti ada yang bertanya 1 keperluan ke untuk membasuh tangan?

Kita berikan contoh situasi, anda baru selepas mencuci kereta kemudian anda membantu mengeluarkan sampah untuk dibuang ke tong sampah besar.

Masuk ke rumah, anda tergoda dengan pasangan dan terus melakukan aksi
foreplay
termasuklah main jari (
fingering)
.

Secara kasarnya, tangan anda tidak mempunyai kotoran, tetapi adakah ia benar-benar bersih? Itu belum lagi dikira anda tidak mencuci tangan selepas keluar tandas.

Berdasarkan kajian daripada
Universiti of Colorado
 ke atas telapak tangan 51 sukarelawan yang sihat, penyelidik mendapati secara puratanya terdapat 4,752 bakteria unik. Ia hadir daripada lebih 150 spesies bakteria yang berbeza.

Jangkitan kesan tidak membasuh tangan

Menurut Pakar Sakit Puan dan Pengamal Perubatan di
The Manhattan Center for Gynecology and The Manhattan Center for Vaginal Surgery
, Dr Ronald D. Blatt, mungkin tidak semua bakteria yang terdapat pada tangan perlu dirisaukan.

Tetapi kotoran pada tangan terutamanya daripada tanah yang tidak dibasuh secara teorinya boleh menyebabkan jangkitan kulat.

Dr Ronald menambah, lebih memburukkan keadaan jika kuku jari anda agak panjang dan ia berisiko menyebabkan luka pada mukosa vagina. Keadaan ini sekali gus boleh mengakibatkan pasangan anda mengalami jangkitan.

Antara jangkitan bakteria yang mungkin dialami adalah seperti
staph
 dan secara teorinya mungkin mendapat jangkitan anaerobik.

Ia merupakan satu jangkitan yang disebabkan peningkatan jumlah bakteria anaerob kerana
gangguan persekitaran faraj.

Jangkitan
staph
 melibatkan simptom seperti menggigil, demam, mual, muntah-muntah dan kekejangan pada perut. Paling menakutkan masalah jangkitan ini jika tidak dirawat boleh menyebabkan kematian.

Jejaskan keseimbangan pH

1 berita baik adalah faraj mempunyai keupayaan untuk melakukan proses pembersihan
 secara semula jadi.

Faraj mempunyai bakteria baik dipanggil lactobacilli yang berfungsi membantu mengekalkan tahap pH faraj dengan melawan kotoran asing.

Selain itu lubang faraj juga mempunyai saluran darah serta menghasilkan mukus yang bertindak melindungi dan membasmi mikroorganisma berbahaya.

Walau bagaimanapun, proses pembersihan ini merupakan 1 proses yang panjang. Semasa proses ini berlangsung, bakteria dan kuman yang tertinggal di dalam faraj masih boleh menjejaskan keseimbangan pH faraj.

Semasa memperkenalkan kuman dan mikroorganisma ke dalam vagina boleh membuang tahap pH, vagina yang sihat secara unik bersedia untuk mencari dan memusnahkan badan-badan asing yang ia hadapi.

Keadaan ini secara tidak langsung boleh meningkatkan potensi faraj untuk mengalami masalah seperti:

Jangkitan vaginosis bakteria

Masalah keputihan yang tidak normal

Vaginitis (keradangan pada faraj)

Jangkitan serviks

Cara membasuh tangan yang baik

Jadi anda sudah tahu apakah kesan yang mungkin akan berlaku jika anda tidak mencuci tangan dan terus melakukan aksi
fingering
, bukan?

Ya, kesannya memang bukan pada anda, tetapi adakah anda sanggup untuk membiarkan isteri anda menanggung akibatnya?

Lagipun, tiada salahnya jika anda merajinkan diri sedikit untuk membersihkan tangan walaupun pada saat anda
benar-benar sudah tergoda dan terangsang
 melihat kelibat isteri tercinta.

Berikut adalah cara membersihkan tangan terbaik yang boleh anda amalkan, bu
kan sahaja ketika ingin melakukan teknik
fingering,
 tetapi cuci tangan pada setiap masa.

Cara-caranya adalah seperti:

Membasahkan tangan dengan air yang mengalir dan letakkan sedikit sabun di telapak tangan anda.

Gosok kedua-dua belah telapak tangan. Jangan lupa untuk menggosok pada celahan jari-jari anda serta belakang telapak tangan sekurang-kurangnya untuk 30 saat.

Bilas kedua-dua tangan dengan air yang bersih.

Lapkan tangan menggunakan kain atau tisu yang bersih.

Biasakan diri untuk mencuci tangan sebelum dan selepas aksi main jari
.
Ia sudah tentu dapat meminimumkan sebarang
risiko jangkitan atau penyakit kelamin yang disebabkan pengerakan bakteria di dalam faraj pasangan
 anda.

Akhir kata

Jika anda dan pasangan gemar untuk melakukan aksi main jari
 sebagai 1
rangsangan seksual
, teruskan kerana ia tidak salah.

Namun sebaiknya, pastikan tangan anda berada dalam keadaan bersih untuk menghindari isu kesihatan yang tidak diingini.

Jangan lupa, pastikan anda benar-benar tahu cara melakukan teknik
fingering
yang betul, atau ia hanya akan menyebabkan isteri anda mengalami kesakitan
ketika penetrasi
. Berhati-hati!


Adakah Makan Garam Boleh Membantu Menurunkan Tekanan Darah Anda?

Pasti ramai yang tertanya-tanya, apakah fungsi garam untuk darah rendah? Tekanan darah rendah merupakan bacaan yang kurang daripada 90/60 mmHg. Selalunya, tekanan darah rendah tidak akan menyebabkan sebarang simptom.

Jika anda
makan terlalu banyak garam,
 air tambahan yang disimpan di dalam badan anda akan meningkatkan tekanan darah anda.

Semakin banyak garam yang anda makan, semakin tinggilah tekanan darah anda.

Tidak dinafikan,
mengurangkan garam boleh membantu menurunkan tekanan darah
 anda. Malah, kebanyakan orang berusia perlu kurangkan garam dalam makanan kerana mereka mendapat lebih banyak natrium daripada yang sepatutnya.

Garam untuk darah rendah

Garam berfungsi pada buah pinggang anda untuk membolehkan badan anda menyimpan lebih banyak air. Air tambahan yang disimpan meningkatkan tekanan darah anda dan meletakkan tekanan pada buah pinggang anda, arteri, jantung dan otak.

Kesan garam terhadap buah pinggang

Garam boleh meningkatkan jumlah natrium dalam aliran darah dan memberi kesan kepada keseimbangannya. Ia juga mengurangkan keupayaan untuk mengeluarkan air daripada buah pinggang anda.

Oleh sebab itu, tekanan darah yang lebih tinggi disebabkan oleh tekanan cecair tambahan tambahan dan ketegangan tambahan pada saluran darah halus yang membawa kepada buah pinggang.

Hari demi hari, ketegangan tambahan ini boleh
merosakkan buah pinggang
 (dikenali sebagai penyakit buah pinggang).

Ini akan mengurangkan keupayaannya menapis bahan buangan yang tidak diingini dan toksik, yang kemudiannya mula terkumpul di dalam badan.

Jika penyakit buah pinggang tidak dirawat dalam masa yang lama dan tekanan darah tidak dikurangkan, kerosakan boleh
membawa kepada kegagalan buah pinggang.

Kerosakan arteri

Tekanan darah tambahan yang disebabkan oleh makan terlalu banyak garam menyebaban tekanan tambahan pada bahagian dalam arteri anda.

Dan apabila menghadapi tekanan tambahan, otot-otot kecil di dinding arteri akan menjadi lebih kuat dan lebih tebal. Ini hanya menjadikan ruang di dalam arteri lebih kecil dan meningkatkan tekanan darah anda lebih tinggi.

Berapa banyak gram diperlukan?

Seorang dewasa perlu makan tidak lebih daripada 6g garam sehari, tetapi kebanyakan daripada kita makan lebih daripada ini.

Kebanyakan garam yang kita makan setiap hari adalah “tersembunyi”. Kira-kira 80% daripada garam yang kita makan bersembunyi dalam makanan yang diproses seperti roti, biskut dan bijirin sarapan pagi, dan bungkusan bawa pulang (takeaways).

Hanya 20% datang daripada garam yang kita tambah semasa memasak atau di meja.

Tip praktikal kurangkan garam untuk darah rendah

Kurangkan garam dalam makanan.
 6g garam sehari adalah jumlah maksimum yang anda perlu makan, lebih kurang adalah lebih baik.

Pendekatan terbaik adalah cuba untuk makan makanan dengan tahap garam yang paling rendah.

Kurangkan makan makanan yang diproses dan dibungkus. Makanan yang dibungkus dan diproses adalah sebahagian besar daripada nutrium dalam pemakanan orang ramai.

Pada mulanya, makanan tanpa garam boleh rasa hambar, tetapi anda perlu cuba. Ia hanya sama seperti mengurangkan gula dalam teh. Selepas beberapa minggu citarasa anda akan menyesuaikannya dan anda mampu untuk mula menikmati makanan yang kurang garam.

Di restoran-restoran, tanya mengenai garam yang ditambah ke dalam makanan. Ramai tukang masak akan melangkau atau mengurangkan garam jika anda tanya.

Jika anda perlu menggunakan garam semasa memasak, tambah pada akhir masakan supaya anda tidak akan terlebih tambah. Kurangkan garam untuk darah rendah supaya anda boleh jalani hidup yang lebih sihat pada masa akan datang.


Nak Cantik Sampai Tak Ambil Tahu Kesan Pada Wajah, Ini Bahaya Jika Pakai Kosmetik Ada Merkuri!

Sebagai pembeli, apakah kriteria utama anda ketika memilih produk kosmetik? Harga, keberkesanan atau jenama produk kecantikan tersebut?

Ada pengguna yang pentingkan jenama dan sanggup berbelanja lebih kerana menurut mereka produk yang mahal itu lebih berkesan.

Ada juga pengguna yang tidak kisah dengan harga ataupun jenama. Mereka puas hati hanya dengan memakai produk yang dibeli dari farmasi berdekatan.
Cukuplah hanya cuci muka dan pakai pelembap sahaja.

Tetapi, ada dalam kalangan kita yang beli barang kerana ingin mengikut trend semasa. Jika produk X sedang popular dan tular di media sosial, pasti mereka akan dapatkannya segera!

Hati-hati ketika membeli produk kosmetik

Penulis pasti ramai pembaca yang faham akan pengaruh media sosial. Kadang-kadang, kita akan dihidangkan dengan pelbagai jenis iklan produk kecantikan daripada dalam dan luar negara.

Iklan-iklan ini pula datang dalam bentuk testimoni seperti wajah pelanggan sebelum dan selepas menggunakan produk tersebut.

Tidak kurang juga, ada penjual yang memaparkan mesej
whatsapp
 dengan pelanggan yang beriya mengaku produk tersebut berjaya membuatkan kulit wajahnya putih atau kurang jerawat dalam masa yang singkat!

Tapi, adakah semua ini benar-benar bukti keberkesanan sesuatu produk?

Petua membeli produk kecantikan

Jadilah pengguna yang bijak dan jangan mudah tertipu dengan iklan yang berbentuk testimoni pelanggan, lebih-lebih lagi daripada
 influencer
 berbayar.

Banyak keburukan jika anda tersalah beli produk kecantikan palsu ataupun tidak berkualiti.

Lainlah jika anda tersalah beli beg Gucci palsu. Barang begini tidak akan sebabkan kulit anda rosak dan mungkin berparut selamanya!

Sebagai panduan, pastikan anda:

Beli produk daripada kedai ataupun individu yang bertauliah sahaja.

Jangan tertipu dengan produk yang terlalu murah.

Pastikan label tulen, tidak ada kesalahan ejaan.

Jangan percaya jika produk dipasarkan berdasarkan
review
 pengguna di Instagram ataupun Facebook.

Produk kosmetik yang dikesan mempunyai racun berjadual

Bahagian Regulatori Farmasi Negara (NPRA), Kementerian Kesihatan Malaysia (KKM) kerap mengeluarkan kenyataan akhbar untuk melaporkan produk kecantikan yang dikesan mengandungi racun berjadual.

Produk kosmetik ini mungkin mengandungi tretinoin, hydroquinone ataupun merkuri yang
tidak boleh digunakan ke atas kulit sewenang-wenangnya
.

3 bahan ini merupakan antara yang popular digunakan di dalam formulasi produk kecantikan palsu.

Walaupun ia mungkin berkesan kepada orang lain, tidak bermakna ia akan berkesan kepada anda! Oleh itu, hati-hatilah jika anda terjumpa produk yang mengandungi 3 bahan berikut:

1. Tretinoin

Tretinoin merupakan sejenis vitamin A sintetik yang digunakan untuk
merawat kulit yang berjerawat
, kedutan dan juga hiperpigmentasi.

Penggunaan tretinoin adalah dilarang sama sekali tanpa preskripsi doktor. Tretinoin merupakan sebuah produk farmaseutikal yang hanya boleh digunakan dengan nasihat profesional kesihatan.

Produk kecantikan yang dicampur dengan tretinoin selalunya mendakwa boleh menyembuhkan jerawat dalam masa yang singkat.

Walau bagaimanapun, tretinoin mempunyai beberapa kesan sampingan
seperti kulit akan jadi kering
, gatal dan merah-merah.

Tambahan lagi, bahan ini boleh buatkan individu yang berjerawat jadi makin teruk pada awal penggunaannya.

Tretinoin berfungsi dengan cara mempercepatkan pertukaran sel kulit. Oleh itu, normal bagi pengguna tretinoin mengalami iritasi.

Selain itu, pengguna tretinoin juga
perlu rajin mengaplikasi pelindung matahari pada muka
 kerana kulit akan jadi lebih sensitif terhadap matahari selepas penggunaan bahan ini.

2. Hydroquinone

Hydroquinone popular dalam kalangan rakyat Malaysia sebagai
bahan dalam produk kosmetik yang boleh memutihkan kulit
. Sama seperti tretinoin, hydroquinone perlu dipakai di bawah pengawasan pakar.

Kulit manusia selalunya dapat bertoleransi dengan hydroquinone. Sebab itulah, ramai pemakai hydroquinone rasa selesa dan selamat ketika memakai produk
skin-bleaching
 ini.

Hydroquinone jarang menunjukkan apa-apa kesan sampingan jika dipakai dalam kepekatan yang rendah.

Walau bagaimanapun, produk kecantikan palsu yang mengandungi hydroquinone selalunya mempunyai formulasi kepekatan yang lebih tinggi daripada biasa.

Ia boleh akibatkan pemakainya mengalami kulit kering, gatal, pruritus, erythema dan
dermatitis sentuh.

Jika anda mendapat preskripsi produk yang mempunyai hydroquinone, jangan guna terlalu kerap pada muka. Ikut arahan yang diberikan oleh doktor dan elakkan guna sekitar kawasan mata dan mulut.

3. Merkuri

Jangan beli produk kosmetik yang mengandungi merkuri! Lebih-lebih lagi produk yang mendakwa boleh
bantu rawat penuaan
 dan memutihkan kulit.

Baca senarai bahan kandungan di belakang produk tersebut terlebih dahulu.

Jika ada perkataan ‘mercurous dioxide’, ‘calomel’, ‘mercuric’, ‘mercurio’ atau ‘mercury’, jangan beli atau pakai produk tersebut kerana ia mengandungi merkuri.

Pendedahan kepada merkuri boleh membuatkan kesihatan anda terjejas. Malah, produk yang mengandungi merkuri bukan sahaja bahaya kepada pemakai, tetapi juga kepada ahli keluarga.


Sekejap Sedih, Sekejap Gembira - Kenapa Ibu Hamil Selalu Alami Mood Swings?

Jika pasangan anda sedang melalui proses kehamilan, pernahkah anda berdepan dengan situasi di mana pada satu ketika pasangan anda berasa gembira dan secara tiba-tiba emosinya berubah secara mendadak bertukar sedih atau marah? Jika pernah, mengapakah
mood swings
ini sering berlaku kepada ibu sedang mengandung? Ikuti perkongsian artikel berikut untuk mengetahui puncanya dan tip mengendalikan keadaan ini.

Mengalami perubahan emosi seperti
roller coaster
 atau
mood swings
 adalah satu keadaan yang biasa berlaku bagi ibu yang sedang hamil. Keadaan ini disebabkan oleh perubahan tahap hormon yang sedang memuncak apabila jumlah estrogen dan progesteron meningkat. Peningkatan ini boleh menjejaskan emosi dan membuatkan mereka lebih mudah tersentuh.

Namun, bagaimana perubahan hormon menyebabkan perubahan emosi seorang individu? Tahap progesteron yang rendah dirujuk sebagai keadaan ‘dominasi estrogen’. Walaupun pada dasarnya, tahap estrogen adalah normal, tetapi ia dikatakan masih tinggi berbanding tahap progesteron yang rendah.

Keadaan ini sekali gus menyebabkan perubahan emosi, kesakitan pada bahagian payudara, migrain, pengekalan air, peningkatan berat badan, pengeluaran darah haid yang tidak menentu dan pelbagai masalah lain lagi.

Ketika sedang mengandung pula, kedua-dua hormon ini, sama ada estrogen atau progesteron akan meningkat secara dramatik. Akibat daripada dominasi peningkatan hormon estrogen, badan dikatakan tidak dapat menampung permintaan bagi hormon progesteron. Dalam kes yang serius, keadaan ini boleh mengakibatkan keguguran.

Dalam masa yang sama, ketidakstabilan emosi ini mungkin juga disebabkan oleh proses kehamilan yang sedang isteri anda alami yang melibatkan pelbagai perubahan pada tubuhnya dan juga emosi. Contoh situasi yang sering berlaku adalah isteri anda mungkin gembira untuk menimang zuriat lambang kasih sayang anda berdua, tetapi kemudian mungkin akan terlintas di fikiran pasangan anda, mampukah dia menjadi ibu yang terbaik dan bersediakah anda berdua dengan tanggungjawab sebagai ibu bapa?

Berikut adalah beberapa kebimbangan dan keadaan kesihatan biasa yang mendasari perubahan emosi ibu sedang mengandung:

Isu kewangan selepas kehadiran bayi

Perubahan bentuk badan

Kesihatan bayi

Penjagaan bayi

Gementar dan takut memikirkan proses kelahiran

Mengalami masalah pedih ulu hati

Keletihan dan kelesuan

Berdepan dengan mabuk hamil atau
morning sickness
 yang teruk

Keadaan dan situasi yang dinyatakan di atas merupakan contoh keadaan yang boleh membuatkan emosi anda terganggu. Jadi, adakah terdapat cara yang boleh membantu untuk mengendalikan perubahan emosi ini?

Mengendalikan
mood swings
ibu sedang mengandung

Jangan risau, setiap masalah yang berlaku pastinya mempunyai jalan penyelesaian. Selain memastikan ibu mengandung mendapatkan rehat yang mencukupi terutamanya jika mengalami tekanan dan berasa sangat letih, anda juga harus mengingatkan pasangan anda untuk meminta bantuan ataupun pertolongan daripada anda mahupun ahli keluarga untuk membantunya melakukan sesuatu perkara yang sukar.

Berikut adalah beberapa tip yang boleh membantu mengendalikan perubahan emosi yang berlaku:

Me time

Pada ketika isteri anda berasa tertekan, sarankan kepadanya untuk mengajak rakan-rakannya untuk berjumpa. Cadangkan kepada pasangan anda untuk mereka pergi menonton filem yang menarik atau hanya duduk di taman mahupun restoran dan berbual kosong.

Dalam erti kata lain, lakukan apa sahaja yang boleh membantu dan membuatkan pasangan anda melupakan sebentar tekanan atau sebarang kesan daripada proses kehamilan yang sedang dilaluinya.

Fahami proses kehamilan

Mempunyai pasangan yang sedang bergelar ibu mengandung, perkara terbaik yang boleh anda lakukan adalah untuk memahami tentang keadaan atau situasi semasa yang sebenar dengan memperbanyakan bacaan mengenai kehamilan, proses kelahiran bayi dan peranan keibubapaan.

Tip ini pasti dapat membantu anda untuk lebih memahami apa yang sedang dialami oleh ibu mengandung. Bahkan, pada pandangan isteri anda, pastinya anda tampak seperti anda mengambil berat tentang kehamilan yang dilaluinya.

Luangkan masa bersama

Adalah satu perkara yang normal untuk ibu mengandung mengalami keletihan dan kelesuan sepanjang tempoh kehamilan. Luangkan masa bersama dengan pasangan anda dengan mengajak mereka untuk melakukan aktiviti riadah mengikut kesesuaian situasi mereka.

Bersenam atau sebarang aktiviti fizikal pastinya dapat mengembalikan kecergasan dan keceriaan dalam diri pasangan anda. Pelbagai aktiviti boleh dilakukan bersama, antara aktiviti riadah yang paling mudah untuk dilakukan adalah berjalan-jalan di sekitar taman rekreasi.

Pemakanan seimbang

Sememangnya seorang ibu yang sedang dalam proses kehamilan cenderung mempunyai selera atau keinginan makan yang membuak-buak. Namun, ia bukan bermakna mereka boleh mengambil apa sahaja makanan tanpa mempedulikan mengenai khasiat dan nutrisi yang terkandung dalam pemakanan yang diambil.

Jadi, sebagai pasangan yang prihatin, elakkan isteri anda daripada mengambil makanan yang merapu dan tidak mengandungi khasiat, kerana secara tidak langsung ia turut akan mempengaruhi perubahan emosi mereka. Dalam masa yang sama, anda juga harus menghindari daripada memakan makanan sebegini di hadapan mereka. Jika mereka teringin, sudah pasti anda tidak sampai hati untuk menolak permintaan mereka, bukan?

Apa yang perlu anda lakukan sekiranya pada lewat tengah malam, pasangan anda secara tiba-tiba mengidamkan sesuatu yang pelik-pelik dan mungkin sukar untuk anda dapatkan? Satu tip yang mungkin boleh membantu mengelakkan isteri anda yang sedang hamil daripada mengalami
mood swings
 adalah dengan menunjukkan bahawa anda berusaha untuk mencari makanan yang diidamkan. Walaupun pada akhirnya anda mungkin balik dengan tangan kosong, percayalah ia sudah cukup untuk menggembirakan hati isteri anda.

Tempoh sementara

Perubahan emosi atau
mood swings
seperti
roller coaster
 yang dialami oleh ibu mengandung ini bukanlah berlaku sepanjang masa. Kalau mungkin ada dalam kalangan ibu mengandung yang mengalaminya sepanjang tempoh kehamilan, tanamkan dalam kotak ingatan anda bahawa apa yang berlaku hanyalah untuk tempoh 9 bulan dan isteri anda sedang mengandungkan zuriat anda berdua. Perbanyakkan bersabar dan elakkan daripada terasa hati jika timbul sebarang perbuatan, kata-kata atau permintaan yang diluar kotak pemikiran anda seperti isteri anda mengadu mengenai bau badan anda yang padanya adalah memualkan.

Penjagaan diri

Dalam anda sibuk menjaga isteri anda yang sedang sarat mengandung, pastikan dalam masa yang sama anda turut menjaga aspek kesihatan anda. Jika anda tidak sihat, pastinya ia akan memburukkan lagi keadaan.

Fasa kehamilan bukanlah satu fasa yang mudah untuk dilalui oleh pasangan anda. Mengalami
mood swings
mungkin sesuatu yang menjengkelkan. Tetapi, sebaiknya cuba untuk bertolak ansur pada setiap keadaan dan situasi.

Anda mungkin berminat untuk membaca artikel:

Mengandung: Perkara yang Perlu dan Tidak Perlu Dilakukan

Pedih Ulu Hati semasa Hamil: Bagaimana Menghadapinya?

Asid Folik: Manfaatnya Terhadap Kesuburan dan Kehamilan


Risiko Bahaya Berkongsi Susu Ibu Yang Tidak Diketahui

Selalunya kita mendengar saranan untuk menjadikan seseorang individu sebagai ibu susuan jika kita tidak mampu memberikan
susu ibu
 kepada anak. Tetapi tanpa kita sedar, sebenarnya terdapat risiko bahaya jika berkongsi susu ibu. Terkejut, bukan? Jom Hello Doktor nak berkongsi.

Risiko jangkitan

Dalam satu kajian yang dilakukan, doktor memberi amaran terhadap amalan berkongsi susu ibu sebagai antara punca risiko untuk mendapat jangkitan penyakit dan penyebaran
virus kepada bayi
.

Berkongsi susu badan mungkin bukan satu perkara yang menjadi amalan kebanyakan ibu di Malaysia. Tetapi amalan berkongsi susu ibu ini adalah satu perkara biasa bagi kebanyakan ibu di Amerika Syarikat.

Namun, apa yang menjadi kebimbangan para doktor di sana adalah apabila perkongsian ini melibatkan individu yang tidak dikenali, sedangkan wujud tempat pengumpulan susu (bank susu) yang disediakan untuk ibu-ibu yang memerlukan.

Lebih membimbangkan apabila individu yang berkongsi susu ibu ini tidak melakukan pemeriksaan sampel untuk dadah,
alkohol
 atau jangkitan. Perkara ini sekali gus boleh menjadi punca kepada penyebaran virus seperti
HIV
, sifilis dan hepatitis B kepada bayi.

Selalunya ibu-ibu mendapat info mengenai perkongsian tidak formal ini melalui penggunaan media sosial dan blog. Sebagai contoh terdapat lebih 24,000 individu mengikuti laman Facebook ‘
Human 4 Human Babies’
yang merupakan satu laman yang didedikasikan untuk perkongsian susu ibu.

Kajian berkongsi susu ibu

Satu kaji selidik atas talian telah dilakukan oleh penyelidik dari Cohen Children’s Medical Center/Northwell Health di New York. Kajian yang melibat 665 individu bergelar ibu ini melibatkan pendedahan mengenai dari mana susu ibu itu diperolehi dan perkara yang menjadi kebimbangan mereka

Hasil kajian mendapati sebanyak 422 (64 peratus) mendapatkan perkongsian susu ibu melalui prosedur
 informal “mother-to-mother’ milk sharing
 (IMS) dan selebihnya, 233 menerima susu ibu melalui bank susu yang disediakan.

Daripada jumlah mereka yang memilih IMS, sebanyak 56 peratus tidak mempunyai kebimbangan dan 78 peratus mengatakan tidak perlu memaparkan sampel perubatan atas dasar kepercayaan. Hanya tiga peratus prihatin tentang isu pencemaran susu ibu dan empat peratus menyatakan kebimbangan potensi kehadiran alkohol, ubatan serta dadah.

Anggap remeh isu risiko bahaya

Menurut salah seorang penyelidik, Nikita Sood, hasil keputusan jelas menunjukkan bahawa mereka yang mengamalkan IMS mengambil mudah risiko-risiko yang mungkin berlaku. Ini sekali gus menjadi tugas pakar perubatan untuk mendidik
ibu bapa
 mengenai bank susu serta menggalakkan amalan perkongsian susu ibu yang selamat.

Dalam analisis lain yang dilakukan oleh kumpulan penyelidikan yang sama mendapati penerimaan maklumat yang salah menjadi antara punca lebih ramai ibu-ibu memilih IMS berbanding bank susu.

Penyelidik juga menyatakan, jika ibu bapa membuat carian di Google mengenai pendermaan susu, mereka akan lebih cenderung untuk menerima dan mendapat banyak maklumat yang tidak tepat.

Berhati-hati

Walaupun seperti yang disebut pada awal-awal artikel ini, perkongsian susu ibu mungkin bukanlah satu amalan yang sering dilakukan oleh kebanyakan ibu bapa di Malaysia. Malahan ia boleh dikatakan sebagai satu amalan yang jarang didengar.

Walau bagaimanapun, terdapat beberapa perkara yang perlu diberikan perhatian jika anda ingin mengamalkan perkongsian susu badan ini. Antaranya anda perlu memastikan individu yang ingin memberikan susu badan kepada bayi anda bukanlah seorang perokok, tidak mengambil ubatan tertentu dan tidak mengambil sebarang minuman alkohol lebih daripada dua cawan dalam seminggu.

Anda mungkin berminat untuk membaca artikel:

4 Fakta & Mitos Berkenaan Penyusuan Susu Ibu

Resepi Susu Ibu Untuk Anak

Susu Ibu Ada Bakteria?


Lapisan Uterus Menebal Secara Abnormal? Ini Namanya Hiperplasia Endometrium!

Hiperplasia endometrium merupakan satu kondisi luar biasa yang menyebabkan lapisan uterus atau dinding rahim wanita menebal secara abnormal.

Penyakit ini amat jarang berlaku. Ia berlaku kepada 133 daripada 100,000 wanita di seluruh dunia.

Ada 4 jenis hiperplasia endometrium iaitu hiperplasia endometrium mudah, hiperplasia endometrium kompleks, hiperplasia endometrium mudah atipikal dan hiperplasia endometrium kompleks atipikal.

Semua jenis penyakit ini berbeza mengikut perubahan sel dan juga jumlah abnormaliti yang ada.

Penyakit ini bukanlah sejenis kanser. Namun, dalam sesetengah kes,
ia boleh menyebabkan kanser uterus.

Apa itu hiperplasia endometrium atau lapisan uterus menebal?

Hiperplasia endometrium merupakan satu kondisi yang mempengaruhi sistem reproduktif wanita. Lapisan di dalam uterus atau rahim (endometrium) menebal disebabkan terlalu banyak sel yang tumbuh (hiperplasia).

Lapisan uterus akan berubah setiap kali wanita datang bulan
disebabkan perubahan hormon
. Pada tahap pertama kitaran haid, badan akan merembeskan hormon estrogen.

Hormon estrogen akan menyebabkan dinding uterus menebal sebagai persediaan untuk kehamilan.

Fasa seterusnya pula, ovum akan dilepaskan daripada ovari.
Proses ini turut dikenali sebagai proses ovulasi.

Selepas ovulasi, badan akan merembeskan satu lagi hormon iaitu progesteron. Progesteron akan memastikan lapisan rahim bersedia untuk menerima ovum jika ovulasi berlaku.

Namun, jika wanita tersebut tidak hamil, tahap estrogen dan progesteron akan berkurang.

Lapisan uterus akan mulai luruh dan satu lagi kitaran akan bermula. Inilah yang menyebabkan wanita mengalami pendarahan ketika haid!

Walau bagaimanapun, wanita yang menghidap hiperplasia endometrium akan merembeskan terlalu banyak hormon estrogen tanpa progesteron. Apabila proses ovulasi tidak berlaku, lapisan rahim tidak akan luruh dan semakin menebal.

Sel ini akan berkumpul pada dinding uterus dan menjadi abnormal. Sebab itulah, kondisi ini boleh berubah menjadi kanser jika tidak dikesan awal.

Tanda-tanda hiperplasia endometrium

Salah satu simptom uterus menebal ialah pendarahan yang abnormal. Jika anda mempunyai masalah ini, berjumpalah doktor dengan kadar segera.

Antara simptom hiperplasia endometrium ialah:

Pendarahan yang lebih berat atau lebih lama daripada biasa ketika datang bulan.

Kitaran haid yang pendek.

Mengalami
pendarahan selepas menopaus
.

Selalunya berlaku selepas menopaus

Hiperplasia endometrium selalunya akan berlaku kepada wanita yang sudah menopaus. Pada waktu ini, ovulasi tidak lagi berlaku dan badan tidak menghasilkan hormon progesteron.

Wanita yang sedang mengalami pramenopaus juga berhadapan risiko yang hampir sama.

Selain itu, ada juga kondisi lain yang boleh meningkatkan risiko hiperplasia endometrium dalam kalangan wanita.

Antaranya:

Wanita yang mengambil ubat yang berfungsi seperti estrogen seperti tamoxifen
untuk rawatan kanser.

Menggunakan estrogen untuk terapi hormon, tetapi tidak menggunakan progesteron atau progestin jika mempunyai rahim.

Mempunyai kitaran haid yang tidak teratur,
terutamanya wanita yang menghidap PCOS
 atau mempunyai masalah kesuburan.

Mempunyai berat badan berlebihan atau obes.

Penggunaan tembakau.

Tidak pernah hamil.

Mengalami menopaus awal.

Datang haid pada usia yang muda.

Hiperplasia endometrium tidak boleh dielakkan. Namun, ada beberapa langkah yang boleh diambil untuk menurunkan riskonya:

Menurunkan berat badan jika obes.

Mengambil ubat yang mengandungi progestin (progesteron sintetik) jika anda mengambil estrogen.

Mengambil pil perancang atau ubat lain untuk meregulasi hormon.

Berhenti merokok.

Komplikasi yang mungkin berlaku

Semua jenis hiperplasia boleh
menyebabkan pendarahan yang mengakibatkan anemia.
 Anemia akan berlaku apabila badan tidak mempunyai sel darah merah yang mencukupi.

Jika kondisi ini tidak dirawat, ia boleh menjadi kanser.

Mengikut statistik, kanser endometrial atau kanser uterus berlaku sebanyak 8% wanita yang mengalami hiperplasia endometrium mudah atipikal.

Malah, 30% wanita yang menghidap hiperplasia endometrium kompleks atipikal akan menghidap kanser.

Bolehkah masalah lapisan uterus tebal dirawat?

Dalam kebanyakan kes, hiperplasia endometrium boleh dirawat. Namun, jika penyakit ini serius, doktor mungkin akan mengatur janji temu yang lebih kerap untuk tujuan pemantauan.

Jika anda mempunyai peningkatan risiko kanser disebabkan hiperplasia endometrium, doktor mungkin akan mencadangkan p
rosedur histerektomi untuk membuang rahim.

Selepas prosedur ini, wanita tidak lagi boleh mengandung.

Namun, kebanyakan pesakit yang mengalami simptom yang teruk dapat menjalani hidup yang lebih berkualiti selepas pembedahan.

Pastikan anda mendapatkan pemeriksaan lanjut sekiranya:

Berlakunya pendarahan yang abnormal.

Pendarahan vagina selepas menopaus.

Senggugut yang teruk.

Masalah ketika membuang air kecil.

Sakit ketika melakukan hubungan seks.

Keputihan yang abnormal.

Kitaran haid yang tidak teratur.

Kesimpulan

Hiperplasia endometrium merupakan satu kondisi yang akan menyebabkan dinding uterus menebal secara abnormal.

Simptomnya juga sangat teruk dan boleh mendatangkan ketidakselesaan kepada penghidapnya.

Selain itu, wanita yang mempunyai masalah lapisan uterus menebal ini juga berhadapan dengan risiko kanser rahim yang lebih tinggi.

Mereka juga mengalami simptom yang lebih teruk ketika datang haid, di samping risiko untuk menghidap anemia.

Salah satu rawatan yang boleh pesakit lakukan adalah melakukan
prosedur histerektomi untuk membuang rahim.

Jika anda mengalami sebarang simptom seperti yang digariskan di atas, berjumpalah doktor untuk pemeriksaan lanjut.


7 Teknik Bercium Yang Suami Isteri Kena Arif, Lidah Main Peranan Penting!

Pasangan suami isteri itu bukan sahaja perlu
mahir bekerjasama, berkomunikasi dan bertoleransi
 malah bercium juga kena arif! Ini kerana ciuman lidah bertemu lidah yang hangat lagi sensasi akan menyemarakkan lagi rumah tangga. Teruskan baca artikel ini.

Untuk mendapatkan lebih banyak informasi tentang Kesihatan Seksual, sila dapatkannya
di sini
.

Ciuman lidah bertemu lidah berfaedah?

Anda aktif dalam bersukan? Individu yang gemar aktiviti lasak pasti faham pentingnya melakukan senaman ringan sebelum masuk ke padang atau gelanggang agar tubuh badan lebih segar.

Ini sama juga ceritanya dengan aktiviti seksual. Sebenarnya, anda juga memerlukan senaman atau ringan-ringan sebelum mula beraksi di ranjang agar hubungan kelamin itu lebih meninggalkan kesan dan berjalan lancar.

Tiada apa yang lebih mengasyikkan dan menguntungkan pasangan melainkan ciuman

french kiss
 setiap kali sebelum mula hubungan intim
. Ini akan menyemarakkan lagi projek asmara kalian.

“Ciuman itu sudah ada di dalam naluri manusia dan ia adalah perbuatan yang mampu menzahirkan atau menunjukkan
 rasa sayang dan cinta dua insan berpasangan
!” jelas Pakar Sains Komunikasi, Emer Maguire.

Pun begitu, mungkin masih ramai
suami isteri di luar sana yang memandang enteng perkara ini
 lantas hanya melakukannya secara ala kadar sahaja sedangkan ia sangat penting dalam hubungan.

Anda juga tidak pandai bercium? Relaks, kami akan kongsi beberapa tip yang mungkin berfaedah!

Teknik ciuman rahsia yang bikin ghairah!

Jangan cuma asal boleh atau asal jadi ketika ciuman lidah bertemu lidah. Ikuti teknik yang berikut:

#1. Pastikan mulut tidak busuk

Pertama dan paling penting, pastikan mulut anda tidak berbau busuk kerana ini bakal membuatkan pasangan
spoil
mood lantas
turn off
. Dalam usaha untuk itu,
ada banyak perkara anda wajar elak
.

Elak daripada amalkan tabiat menghisap rokok dan meminum alkohol kerana ia akan buat mulut busuk selain tidak sihat. Hindarkan juga makanan berbau kuat seperti bawang dan lain-lain.

#2. Lontarkan kata-kata yang romantik

Kadangkala, ciuman secara tiba-tiba akan membawa unsur kejutan namun ramai juga yang gemar jika ia lebih
slow
 dan
steady
. Mungkin anda boleh mulakan dengan kata-kata romantik.

Apa salahnya
memuji dan merayu pasangan untuk berasmaradana
? Ini sudah pasti akan membuat mereka mengimbau kembali kenangan masa lalu di saat kalian baru mula berumahtangga.

#3. Gunakan lidah dengan bijak

Ciuman lidah bertemu lidah tidak akan berkesan jika anda tidak tahu gunakan lidah dengan bijak!

Sebenarnya, ramai orang sangka bahawa lidah perlu dimasukkan serta dimainkan di dalam mulut pasangan ketika bercium. Ya, itu memang benar namun ia juga perlu tepat cara dan masa.

Pada peringkat awal, kenakan sahaja bibir anda dengan bibir pasangan sampai selesa. Kemudian, barulah masukkan dan mainkan lidah kalian. Ingat,
 buat dengan lembut agar tidak lemas
.

#4. Libatkan anggota badan lain

Tiada syarat kata tangan anda tidak boleh meneroka tubuh badan pasangan. Jadi, kenapa kaku sahaja?

Ketika berciuman, anda boleh gunakan tangan untuk menyentuh dan merangsang titik-titik erotik pada tubuh badan pasangan terutama di dada, paha dan tentu sekali sekitar alat kemaluan.

Jika pasangan anda malu atau tidak tahu apa yang perlu dibuat, rujuk kembali teknik yang kedua.
Pandulah mereka dengan kata romantik
 agar keadaan yang janggal itu akan jadi lebih baik.

Baca lagi artikel berkaitan:

Suka Foreplay Guna Jari? SUAMI, Jangan Lupa Buat 1 Benda Wajib Ini Sebelum Fingering!

Bangkitkan Nafsu Seksual Si Dia Dengan Sentuh 5 Zon Erotik Ini!

Urutan Seks Buat Hubungan Lebih Panas? Ini 5 Titik Rahsia Sentuhan Badan!

Teknik ciuman #5. Bukan di mulut sahaja!

Tidak, siapa kata ciuman itu hanya perlu pada mulut sahaja? Anda turut boleh cium seluruh tubuh badan pasangan terutama pada dahi, pipi dan leher. Begini, barulah suasana romantik dan ghairah seperti yang telah lama diimpikan itu dapat direalisasikan!

Jadi lebih kreatif, anda juga mungkin boleh meneroka di bawah sedikit menuju ke kawasan yang telah lama mendambakan usikan manja. Jika lampu hijau telah dibuka, cubalah
seks oral juga
!

#6. Berhenti seketika dan sambung semula

Mungkin
agak mustahil untuk berhenti selepas bernafsu tinggi
 pada ketika ini namun durasi jeda itu akan beri kalian waktu rehat bagi separuh masa kedua yang bakal berlangsung lebih bertenaga.

#7. Ciuman lidah bertemu lidah bersama

Akhir sekali, anda dan pasangan juga perlu tahu bahawa ciuman lidah bertemu lidah ini tidak akan menjadi jika ia tidak dilakukan bersama. Tiada siapa yang mahu ‘syok’ sendiri sahaja bukan?

Maka, usah anda atau pasangan seorang yang beriya berusaha memasukkan dan memainkan lidah
sedangkan pihak satu lagi kaku seribu bahasa
. Lakukan bersama agar ia lebih berkesan!


4 Kaedah Tradisional Ini Katanya Boleh Hilangkan Panau, Berkesan Ke?

Pernahkah ibu anda berpesan agar tidak mandi setiap kali selepas berpeluh kerana risau panau akan timbul? Kalian tidak keseorangan! Ya, perbuatan ini seringkali dianggap sebagai salah satu penyebab utama ‘peta dunia’ ini timbul pada kulit. Untuk mengetahui kebenarannya berserta cara hilangkan panau pada kulit, jom kita sama-sama ikuti artikel ini.

Untuk mendapatkan lebih banyak info berkenaan kesihatan kulit, anda boleh klik
di sini
.

Apa itu panau?

Buat anda yang mungkin belum tahu tentangnya, panau atau
T
inea versicolor
 adalah sejenis jangkitan yis yang disebabkan oleh kulat jenis genus
Malassezia
.

Ia akan menyebabkan kulit anda timbul tompok-tompok jelas dan pucat yang berwarna putih, coklat, perang, hitam atau merah jambu.

Tompok-tompok ini berbentuk bulat atau bujur dan kadangkala akan bercantum menyebabkannya menjadi lebih besar dan luas.

Kebiasaannya, ia akan menyerang
bahagian kulit yang terdapat banyak penghasilan minyak
 seperti muka, leher, kulit kepala, dada serta belakang badan.

Selain daripada menjejaskan penampilan, penderita jangkitan kulat ini juga akan berasa gatal pada kawasan kulit yang mengalami kondisi ini.

Persoalannya, apakah penyebab sebenar kepada jangkitan kulat ini?

Apa punca panau?

Seperti yang telah kami nyatakan di atas tadi, kondisi kulit berpanau boleh terjadi disebabkan oleh jangkitan kulat jenis genus
Malassezia
.

Namun apakah perkara yang akan mencetuskan jangkitan ini? Adakah benar mandi selepas berpeluh adalah angkaranya?

Tidak! Untuk pengetahuan anda, kepercayaan ini adalah tidak benar kerana tiada kajian yang menyatakan panau boleh berlaku akibat perkara ini.

Sebaliknya, terdapat beberapa perkara yang boleh menjadi punca kepada jangkitan kulat pada kulit seperti:

Kulit berminyak

Kerap berpeluh

Sistem imun tidak kuat

Cuaca panas dan lembap

Selalu memakai pakaian yang lembap atau basah

Kurang menjaga kebersihan diri

Kelenjar adrenal telah dibuang

Walau apapun puncanya, kondisi ini sudah pasti akan mengganggu kehidupan seharian anda terutama dari aspek penampilan diri.

Usah berdiam diri dan menyangka bahawa tiada apa yang kalian boleh lakukan kerana wujud beberapa cara hilangkan panau secara saintifik.

Ini cara hilangkan panau secara saintifik!

Sebenarnya, cara merawat kondisi ini tidaklah sesukar yang disangka dan kalian sendiri boleh
 mengubati panau di rumah
. Bagaimana?

Namun sebelum itu, kalian perlu mendapatkan ubatan sapuan yang berbentuk krim atau syampu untuk membunuh kulat ini.

Dapatkan ia di klinik, hospital atau farmasi berdekatan selepas berbincang dengan doktor tentang
cara terbaik untuk mengubatinya.

Berikut adalah senarai ubatan sapuan yang terbukti berkesan sebagai cara hilangkan panau secara saintifik:

Clotrimazole (Lotrimin AF, Mycelex)

Miconazole (Monistat, M-Zole)

Selenium sulfide (Selsun Blue shampoo)

Terbinafine (Lamisil)

Ciclopirox (Loprox, Penlac)

Ketoconazole (Extina, Nizoral)

Fluconazole (Diflucan)

Itraconazole (Onmel, Sporanox)

Ketoconazole

Selepas berjaya
membunuh kulat penyebab jangkitan ini
, anda perlu tahu bahawa ia akan mengambil masa sebelum kulit berpanau ini akan hilang sepenuhnya.

Bergantung kepada keterukan jangkitan, ia mungkin akan memakan masa beberapa minggu atau bulan dan jangkitan boleh kembali semula jika tidak dijaga dengan baik.

Selain ubatan sapuan klinikal ini, wujudkah petua lain yang boleh diamalkan?

Petua menghilangkannya secara tradisional!

Ya memang wujud petua cara hilangkan panau secara tradisional namun keberkesanannya tidaklah begitu pasti atau tinggi.

Namun, tidak salah untuk ambil tahu dan mungkin cuba selagi ia tidak mendatangkan mudarat bukan? Ini dia caranya!

#1. Bawang putih

Bawang putih boleh digunakan untuk menghilangkan panau kerana ia bersifat antikulat dan caranya, anda hanya perlu sapukan ia pada kawasan bertompok yang dijangkiti.

#2. Yogurt

Yogurt merupakan agen yang sangat bagus
 dalam mematikan kulat lantas menjadikannya sangat berkesan menghilangkan panau dengan hanya menjadikan
yogurt ini sebagai masker
.

Cara hilangkan panau #3. Limau & kapur

Limau
 dan
kapur
 adalah
bahan alkali
 yang mampu meneutralkan kadar pH pada kulit yang mungkin boleh menghilangkan panau.

Caranya juga adalah mudah iaitu campurkan sahaja limau dan kapur ini kemudian titiskan atau sapukan ia pada kawasan yang terjejas.

#4. Mentega, serbuk kunyit & serbuk cedana

Bahan-bahan yang sangat terkenal dalam petua penjagaan kulit ini boleh juga digunakan untuk menghilangkan panau pada kulit anda.

Caranya, sila campurkan bahan-bahan ini menjadi masker
sama seperti yogurt
 dan tampalkan ia pada kawasan yang dijangkiti kondisi ini.

Dalam pada itu, anda juga mungkin boleh ambil vitamin tambahan sebagai suplemen di samping mengamalkan kebersihan diri untuk mengelakkan panau berlaku dan berulang kembali okay!


Anak Disahkan Alami Penyakit Kawasaki, Tapi Apakah Puncanya? Ibu Ayah Kena 'Alert'!

Virus Kawasaki punca kemerahan pada badan anak. Tetapi bagaimana ia berlaku? Adakah kerana bakteria atau virus? Teruskan pembacaan untuk mengetahui lanjut mengenainya.

Untuk mendapatkan lebih banyak info tentang Keibubapaan, sila dapatkannya
di sini.

Virus Kawasaki punca bakteria?

Penyakit Kawasaki boleh menjejaskan kanak-kanak tanpa mengira sebarang umur. Walau bagaimanapun, ia boleh menjadi keadaan yang serius pada anak di bawah
usia setahun
. Penyakit ini juga lebih kerap dialami kanak-kanak lelaki.

Simptom bagi
penyakit Kawasaki
 ini adalah sama seperti jangkitan, maka berkemungkinan besar bakteria atau virus boleh menjadi faktor penyumbangnya. Namun, setakat ini puncanya masih belum dapat dikenal pasti.

Pastinya anda akan bertanya,
apakah penyakit kawasaki berjangkit
?

Memandangkan penyakit ini tidak berjangkit, maka ia tidak boleh disebarkan daripada seorang individu kepada yang lain. Ia sekali gus menjadikan penyakit ini tidak mungkin disebabkan oleh virus semata-mata.

Ada yang berpendapat bahawa penyakit ini boleh dikaitkan dengan faktor persekitaran lain.

Genetik

Kanak-kanak yang menghidap penyakit Kawasaki mungkin terdedah kepada penyakit ini secara genetik.

Ini bermakna gen yang mereka warisi
daripada ibu bapa
 mungkin menjadikan mereka lebih berkemungkinan untuk mendapat penyakit tersebut.

Satu teori berkemungkinan penyebab penyakit Kawasaki adalah ia bukan disebabkan satu gen. Tetapi ia mungkin terjadi daripada banyak gen yang meningkatkan kecenderungan si kecil mendapat penyakit tersebut.

Umumnya, penyakit ini lebih biasa dialami kanak-kanak dari Asia Timur seperti Jepun dan Korea.

Virus Kawasaki punca dan faktor risiko

Tiga perkara diketahui meningkatkan risiko si kecil menghidap penyakit Kawasaki ini adalah:

Umur. kanak-kanak di bawah usia 5 tahun lebih berisiko mendapat penyakit Kawasaki

Jantina.
Kanak-kanak lelaki
lebih cenderung mengalami penyakit ini daripada perempuan

Etnik. Kanak-kanak berketurunan Asia atau Pulau Pasifik seperti Jepun atau Korea – mempunyai kadar penyakit Kawasaki lebih tinggi

Penyakit Kawasaki cenderung berlaku
secara bermusim
. Di Amerika Utara, ia biasanya berlaku pada musim sejuk dan awal mu
sim bu
nga.

Tanda & gejala penyakit Kawasaki

Simptom dan gejala bagi penyakit ini akan muncul secara berfasa. Pada fasa pertama, ia boleh berlanjutan selama 2 minggu – biasanya melibatkan demam berterusan selama 5 hari.

Gejala lain termasuk:

Mata kemerahan

Ruam merah jambu pada bahagian belakang badan, perut, lengan, kaki dan kawasan kemaluan

Bibir kering, merekah dan kemerahan

Lidah berbintik – seakan bu
ah strawberi

Sakit tekak

Tapak tangan dan kaki membengkak dengan warna merah-keunguan

Bengkak kelenjar limfa pada leher

Fasa kedua biasanya bermula selepas 2 minggu mengalami demam. Antara simptomnya seperti:

Mengelupas kulit pada tangan dan kaki

Sakit sendi

Cirit-birit

Muntah-muntah

Sakit perut

Virus Kawasaki punca dan bahaya komplikasinya

Gejala penyakit Kawasaki ini selalunya akan hilang dengan sendirinya dan anak akan sembuh seperti biasa.

Pun begitu, tanpa pemantauan dan rawatan perubatan sewajarnya, wujud risiko untuk berlakunya komplikasi serius yang mungkin tidak dapat dikesan pada awalnya.

Penyakit Kawasaki adalah punca utama
penyakit jantung
 yang dialami dalam kalangan kanak-kanak di negara membangun.

Antara komplikasi jantung yang boleh terjadi:

Keradangan saluran darah, biasanya
arteri koronari
, yang membekalkan darah ke jantung

Keradangan otot jantung

Masalah inj
ap jan
tung

Baca juga:

Mana-mana komplikasi yang disenaraikan di atas boleh merosakkan jantung. Keradangan arteri koronari boleh menyebabkan arteri menjadi lemah dan membonjol (aneurisma).

Aneurisma meningkatkan risiko pembekuan darah – punca
serangan jantung
 atau menyebabkan pendarahan dalaman yang mengancam nyawa.

Bagi sebilangan kecil kanak-kanak yang mengalami masalah arteri koronari, penyakit Kawasaki boleh menyebabkan kematian.

Berita baiknya, dengan rawatan bersesuaian, kesan kesihatan yang berpanjangan dapat diatasi.

Untuk sebarang pertanyaan berkaitan virus Kawasaki punca atau kebimbangan mengenai keadaan anak, berundinglah dengan doktor bagi mendapatkan lebih kepastian.


Masalah Mati Pucuk, Ini Semua Yang Kaum Adam Perlu Tahu!

Lemah syahwat adalah sesuatu yang sukar buat kaum adam. Malah, masalah mati pucuk atau masalah zakar merupakan sesuatu yang memalukan dan boleh menyebabkan lelaki rasa rendah diri.

Tidak ada seorang pun yang sanggup bercakap mengenai masalah zakar ataupun kesukaran mereka untuk mengekalkan ereksi.

Malah, masalah lemah syahwat adalah sesuatu yang
taboo
 dan memalukan bagi kaum lelaki. Isu tidak cukup jantan merupakan sesuatu yang amat sensitif dan boleh menyebabkan lelaki jadi tertekan dan rasa rendah diri.

Disfungsi erektil merupakan masalah berkaitan zakar yang
paling lazim berlaku kepada lelaki.
 Menurut laman sesawang
Urology Care Foundation
, masalah mati pucuk mempengaruhi hampir 30 juta lelaki di seluruh dunia.

Ikuti artikel ini jika anda ingin tahu lebih lanjut mengenai masalah mati pucuk dalam kalangan lelaki.

Untuk mendapatkan lebih banyak info tentang Kesihatan Lelaki, sila dapatkannya
di sini.

Masalah mati pucuk

Mati pucuk, atau turut dikenali sebagai disfungsi erektil merupakan satu kondisi yang membuatkan kaum Adam
sukar untuk mengekalkan ereksi
 yang cukup keras ketika melakukan seks.

Selalunya, orang kita akan menggunakan perkataan lemah syahwat untuk masalah ini. Untuk pengetahuan anda, lemah syahwat adalah lemah tenaga batin, juga sama maksudnya dengan masalah mati pucuk.

Masalah ini boleh menyebabkan keyakinan lelaki jatuh merudum. Malah, jika tidak dirawat, mati pucuk akan mengakibatkan tekanan perasaan yang dapat menjejaskan hubungan antara suami dan isteri.

Jika anda mengalami masalah untuk mengekalkan ereksi, pastikan anda berjumpa doktor dengan kadar yang segera. Selalunya, lemah syahwat adalah sesuatu yang boleh dirawat dan diubati.

Simptom

Kadangkala, lelaki tidak dapat lari daripada mengalami masalah untuk mengekalkan ereksi. Malah, banyak faktor seperti emosi, kesihatan, hormon, saraf, salur darah dah otot yang boleh menjadi
punca lelaki tewas awal di bilik tidur.

Kesihatan mental juga memainkan peranan yang amat besar dan boleh menentukan tahap prestasi lelaki di ranjang. Lemah syahwat adalah perkara yang berlaku disebabkan semua masalah ini.

Sebagai contoh, tekanan perasaan dan depresi boleh menyebabkan masalah mati pucuk menjadi semakin teruk.

Tidak mengapa jika lelaki mengalami masalah ereksi sekali sekala. Kadangkala, rasa penat dan stres setelah seharian bekerja boleh menyebabkan lelaki
sukar untuk mengekalkan ereksi
.

Namun, anda mungkin alami masalah disfungsi erektil jika mengalami simptom-simptom berikut:

Tidak mempunyai keinginan untuk melakukan hubungan seks.

Tidak mampu untuk mengekalkan ereksi.

Tidak boleh mendapatkan ereksi.

Golongan Berisiko

Antara orang yang berisiko untuk mengalami masalah mati pucuk atau lemah syahwat adalah:

Lelaki yang sudah berusia.
 Lelaki yang sudah berusia lebih sukar untuk mengekalkan ereksi dalam jangka masa yang panjang.

Kondisi psikologikal
 seperti stres, kegelisahan atau depresi.

Menghidap penyakit tertentu
seperti
penyakit jantung atau diabetes.

Penggunaan dadah dan alkohol,
lebih-lebih lagi jika anda ketagih dadah atau minuman keras.

Berat badan berlebihan
ataupun
menghidap obesiti.

Mengalami kecederaan
yang melukakan saraf atau arteri yang mengawal ereksi.

Pencegahan dan Rawatan

Pencegahan

Walaupun sukar untuk mencegah masalah mati pucuk, namun
perubahan dari segi gaya hidup
 boleh mengelakkan kaum lelaki daripada mengalami masalah ereksi yang berpanjangan.

Lemah syahwat adalah sesuatu yang boleh diubati dan dirawat.
Secara amnya, lebih sihat diri anda, maka lebih rendah risiko untuk anda menghidap penyakit disfungsi erektil.

Sebagai contoh, antara perkara yang boleh menangani lemah syahwat adalah:

Cuba untuk mengawal tekanan.

Kawal masalah kesihatan seperti diabetes dan penyakit jantung dengan bantuan doktor.

Dapatkan rawatan untuk masalah mental yang dialami

Bersenam dengan kerap.

Berhenti merokok
 dan menggunakan dadah rekreasi.

Cara merawat masalah mati pucuk

Tidak ada satu cara yang boleh menyembuhkan mati pucuk sepenuhnya. Selalunya, kombinasi rawatan yang berbeza perlu dilakukan untuk mengubati masalah ini.

Antara rawatan yang mungkin dijalankan adalah:

Pemberian ubat-ubatan

Jika masalah zakar atau mati pucuk yang dialami tidak sembuh dengan perubahan gaya hidup, doktor mungkin akan memberikan
ubat-ubatan oral untuk merawat kondisi ini.

Walau bagaimanapun, sebelum mengambil sebarang jenis ubat, pastikan anda berbincang dengan doktor terlebih dahulu mengenai kesihatan diri.

Kurangkan stres dan bersenam

Cuba turunkan berat badan, bersenam dengan kerap,
berhenti merokok
 dan tinggalkan alkohol untuk elakkan mati pucuk.

Selain itu, dapatkan bantuan untuk kegelisahan, depresi dan masalah mental lain. Jika anda mempunyai masalah antara suami dan isteri disebabkan mati pucuk, doktor boleh mencadangkan terapi untuk anda berdua.

Jumpa doktor

Pastikan anda berjumpa doktor secepat mungkin jika mengalami masalah untuk mengekalkan ereksi. Selain itu, anda juga boleh mendapatkan khidmat nasihat doktor jika:

Anda risau mengenai ereksi dan mengalami masalah lain seperti
ejakulasi pramatang atau ejakulasi terlewat.

Anda
menghidap diabetes,
 penyakit jantung atau masalah kesihatan lain yang boleh menyebabkan disfungsi erektil.

Anda mempunyai simptom lain selain disfungsi erektil.

Pastikan anda berbincang dengan doktor mengenai simptom dan punca disfungsi erektil yang dialami.

Anda boleh teruskan rawatan seperti yang dicadangkan oleh doktor. Selepas rawatan, tidak mustahil anda boleh jalani hidup seperti biasa.


Di Samping Beramal, Boleh Ambil 6 Buah Ini Untuk Kekal Terhidrat Di Bulan Ramadan!

Berpuasa di bulan puasa selama sebulan adalah satu perkara yang sangat mencabar.

Tidak makan dan minum selama lebih 10 jam pastinya membuatkan badan letih.

Ditambah dengan cuaca yang panas, dehidrasi adalah antara perkara utama yang menjadi perhatian.

60 peratus dari berat badan kita adalah air jadi
 ia adalah antara komponen utama dalam badan manusia.

Tanpa air, manusia hanya boleh hidup sehingga seminggu sahaja sedangkan tanpa makanan, manusia masih mampu bertahan sehingga 3 minggu.

Apabila tiba waktu berbuka, apakah perkara pertama yang dicari? Tentunya air!

Sepanjang bulan Ramadan,
kita perlu mendapatkan banyak sumber air agar badan kita kekal terhidrat
.

Buah yang bagus untuk bulan puasa!

Cara untuk mengelakkan atau merawat dehidrasi adalah dengan menggantikan air yang hilang.

Paling mudah adalah minum air namun jangan dilupakan bahawa buah-buahan juga boleh membantu anda kekal terhidrat.

Sesetengah buah mengandungi air yang banyak dan anda seolah-olah sedang minum air sedangkan menikmati buah yang lazat.

Apa sahaja buah yang bagus untuk bulan puasa?

#1.
 Tembikai

Tembikai dimaklumi dengan kandungan airnya yang tinggi. Lihat sahaja isi merahnya yang sangat berair.

Ia mengandungi 92 peratus kandungan air. Secawan hidangan tembikai (154 g) menyamai setengah cawan air (188 ml).

Ia sangat sesuai untuk diambil ketika sahur dan berbuka.

Selain air, ia turut mengandungi beberapa nutrisi penting seperti vitamin C, vitamin A dan magnesium.

Ia juga rendah kalori, sekitar hanya 46 kcal secawan, sedangkan air secawan air sirap mengandungi 80 kcal!

Tambahan lagi, ia juga mengandungi antioksidan termasuk lycopene.

Seperti kita tahu, antioksidan penting dalam melambatkan proses penuaan dan melawan kanser.

Di mana lagi boleh kita dapatkan buah yang berkhasiat seperti ini?

#2.
 Strawberi

Buah ini mengandungi 91 peratus kandungan air, menjadikan ia sumber air yang baik.

Selain itu, ia juga mengandungi serat, antioksidan dan vitamin penting serta mineral termasuk vitamin C, asid folik dan manganese.

Kajian menunjukkan bahawa pengambilan strawberi secara berkala mampu mengurangkan keradangan yang membantu melindungi dari penyakit jantung, diabetes, Alzheimer’s dan beberapa kanser tertentu.

Jadi kreatif. Kalau dah muak makan strawberi, anda boleh kisar dengan
blender
dan makan dengan yogurt, contohnya.

#3.
Buah tembikai susu

Secawan tembikai susu (177 g) mengandungi 90 peratus air dan memberikan lebih dari setengah cawan (118 ml) bagi setiap hidangan.

Secawan tersebut juga mengandungi 2 g serat, bersama-sama dengan air, memberikan rasa kenyang dan mengurangkan lapar.

Ditambah dengan kandungan vitamin A padanya, secawan tembikai susu memberikan 120 peratus vitamin A dari keperluan harian anda.

Tembikai susu sangat enak dijadikan ulam, dimakan bersama dengan nasi dan lauk ketika sahur atau berbuka puasa.

#4.
Pic

Buah peach mengandungi 89 peratus air. Ia turut mengandungi vitamin A, vitamin C, vitamin B dan kalium.

Mengambil buah peach bersama kulitnya memberikan anda antioksidan seperti asid chlorogenic. Hanya 60 kcal sahaja bagi setiap biji sederhana buah peach.

Ia sangat mudah dihidangkan.

Dengan saiz dan rasanya yang lazat serta khasiatnya, anda pasti tidak mahu meninggalkan buah ini.

#5.
 Oren

Buah ini sangat popular di Malaysia. Selain rasanya yang semestinya lazat, ia tidak ketinggalan dalam membekalkan nutrisi yang banyak.

Antaranya adalah vitamin C, kalium dan antioksidan seperti flavonoid yang membantu melawan keradangan.

Kandungan serat di dalamnya juga membantu membuatkan anda kenyang dan kekal terhidrat sepanjang berpuasa.

Tambahan pula, mengambil buah-buahan sitrus seperti oren secara berkala boleh mencegah pembentukan batu karang di dalam buah pinggang.

#6.
Buah rambutan

Siapa tidak kenal buah tempatan ini. Sangat mudah didapati dengan harga yang berpatutan.

Kadangkala, di halaman rumah kita pun mungkin ada pokok rambutan.

Dalam keasyikan kita menikmati buah ini, tanpa sedar, ia sebenarnya mengandungi banyak air iaitu 81 peratus.

Ia turut mengandungi vitamin C, sodium dan kalium.

Buah-buahan adalah kurniaan Tuhan yang sangat indah.

Selain rupa dan warna yang cantik, ia mengandungi banyak khasiat serta memberikan rasa yang lazat.

Amalkan pengambilan buah yang bagus untuk bulan puasa terutamanya buah-buahan di atas untuk mendapatkan sumber air yang baik.

Pelbagaikan cara hidangan anda agar tidak muak dan bosan
.


Penjagaan Bayi Minggu Ke-7

Perkembangan & Pelakuan

Perkembangan bayi anda.

Ia hanya seminggu, tetapi bayi anda sudah tahu mereka boleh bergantung kepada anda. Ketika ini, mereka boleh mengenali suara anda. Mendengar suara ibu bapa mereka membantu mereka menyesuaikan diri dengan dunia baru yang aneh di luar rahim dan biarkan mereka tahu bahawa mereka tidak bersendirian. Jadi lebih banyak anda bercakap dengannya, adalah lebih baik. Mereka tidak memahami kata-kata anda, tetapi kasih sayang yang wujud erat dan jelas.

Pada minggu ini, bayi anda mungkin:

meniarap dan mampu mengangkat kepala mereka pada 45 darjah;

mampu bersuara dengan cara lain selain menangis seperti berdekut;

mampu tersenyum kembali apabila anda tersenyum pada mereka.

Sokongan untuk bayi anda.

Dalam minggu ini bayi anda akan berjaga lebih di siang hari. Anda boleh menggunakan masa ini untuk membantu perkembangan derianya dengan bermain muzik atau menyanyi lullaby (
pengulit)
 kegemaran anda. Walaupun mereka tidak faham sepenuhnya,mereka akan tetap menyahut dan bertindak balas terhadap apa anda menyanyi. Anda tidak perlu menyanyikan lagu-lagu kanak-kanak. Anda perlu menambah jenis pop muzik klasik lain dan kemudian lihat apa yang diminati bayi anda, yang mana ditunjukkan dengan menyeronokkan, ternganga, lengan tersentak-sentak dan kaki kecil mereka bergerak.

Kini mereka dapat mengenali suara anda. Suara yang biasa didengar akan membantu mereka menyesuaikan diri dengan dunia baru di luar rahim dan membantu dia tahu bahawa mereka bersama orang lain. Jadi, bercakap dengan bayi anda sebanyak yang mungkin. Bayi tidak dapat memahami kata-kata anda, tetapi dia boleh memahami bahawa anda sentiasa di sisinya dan merasakan limpahan kasih sayang yang anda berikan kepada mereka.

Kesihatan & Keselamatan

Apa yang patut saya bincangkan dengan doktor?

Bergantung kepada kesihatan kanak-kanak anda, doktor akan menjadualkan pemeriksaan. Walau bagaimanapun, jika anda membawanya ke doktor minggu ini, sila berunding dengan doktor anda mengenai isu-isu berikut:

Panduan mengenai apa yang diharapkan pada bulan depan seperti pemakanan, tidur, dan perkembangan, dan nasihat tentang keselamatan bayi.

Apa tindak balas, jika ada, anda boleh mengharapkan bayi untuk mendapatkan imunisasi?

Apakah yang patut saya tahu?

Berikut adalah beberapa perkara yang perlu tahu:

Jerawat bayi

Bunyinya ganjil, tetapi jerawat juga boleh berlaku pada kanak-kanak di bawah usia 1 tahun. Jerawat bayi, yang memberi kesan kepada kira-kira 40 peratus daripada semua bayi yang baru lahir, biasanya bermula pada dua hingga tiga minggu dan sering boleh bertahan sehingga bayi berusia empat hingga enam bulan. Tiada siapa yang tahu dengan pasti punca bayi jerawat, tetapi ia dipercayai menyebabkan masalah hormone. Hormon-hormon ibu merangsang kelenjar peluh lembap bayi, menyebabkan jerawat timbul. Satu lagi sebab jerawat bayi adalah liang bayi yang baru lahir tidak sepenuhnya berkembang, menjadikan mereka sasaran mudah untuk penyusupan oleh kotoran. Hanya mencuci dengan air dua atau tiga kali sehari, lap sehingga ia kering, dan ia akan hilang dalam masa beberapa bulan tanpa meninggalkan kesan berkekalan. Tidak memerah. Sebaik-baiknya anda perlu bertanya kepada doktor anda jika anda mempunyai sebarang soalan mengenai penjagaan kulit untuk bayi.

Perubahan warna kulit

Lihat perubahan warna kulit bayi anda sebelum kelihatan menakutkan/mencemaskan. Hasil daripada sistem peredaran darah yang tidak matang, darah hanya dikumpulkan pada separuh daripada badan bayi anda. Kulit bayi perlahan-lahan akan berubah warna sementara, dan warna normal akan dipulihkan. Ini biasanya akan hilang dengan peredaran masa.

Keselamatan bayi

Pastikan anda mengikuti semua tips keselamatan ini setiap masa:

Jangan sekali-kali meninggalkan bayi anda tanpa pengawasan di atas meja penukaran, katil, kerusi, atau sofa-walaupun sesaat. Jika anda tidak mempunyai tali keselamatan di atas meja penukaran, satu tangan anda perlu sentiasa ada pada bayi.

Jangan sekali-kali meninggalkan bayi bersendirian dengan haiwan kesayangan;

Jangan sekali-kali meninggalkan bayi sendirian dalam bilik dengan adik-beradik yang berumur di bawah lima tahun;

Jangan tinggalkan bayi bersendirian dengan seorang pengasuh yang lebih muda daripada empat belas, atau sesiapa yang anda tidak kenal dengan baik, atau yang rujukannya belum diperiksa;

Jangan sesekali goyang atau goncang bayi anda bersungguh-sungguh walaupun dalam bermain atau melambungnya ke udara.

Jangan sekali-kali meninggalkan bayi bersendirian di rumah, walaupun ketika anda pergi sekejap sahaja;

Jangan sekali-kali terlepas pandang bayi ketika membeli-belah, berjalan-jalan, atau duduk di taman permainan;

Elakkan daripada menggunakan apa-apa jenis rantai atau tali pada bayi atau pada mana-mana mainan bayi;

Jangan letakkan plastik pada tilam atau di mana bayi boleh mendapatkan mereka;

Jangan letakkan bayi di atas sebarang permukaan sebelah tetingkap lengah, walaupun sekejap.

Kerisauan saya

Apa yang saya risaukan?

Berikut adalah beberapa perkara yang anda mungkin risaukan:

Membedung

Anda mungkin bimbang tentang bagaimana untuk membedung bayi anda. Membedung adalah untuk membalut bayi anda dengan selamat dengan selimut ringan. Kebanyakan bayi akan mendapat keselesaan daripada membedung dan tidur lebih baik. Ia juga boleh membantu menenangkan sesetengah bayi yang sakit perut kekembungan. Sebaliknya, sesetengah bayi kelihatan sempurna tanda membedung atau tidak terlalu terganggu dengan membedung sejak awal. Bergantung kepada keadaan dan tingkah laku bayi, anda boleh memilih kain membedung sesuai. Semua bayi akhirnya akan mengalihkan keperluan membedung apabila mereka menjadi sedikit lebih aktif dan membuatnya cuba membuka pembalutan itu. Pada ketika ini, membedung bayi semasa tidur berpotensi menjadi tidak selamat, kerana apabila dia membuka selimut secara tidak sengaja boleh menyapu leher atau muka bayi dan menimbulkan risiko lemas. Kain membedung boleh mengganggu keupayaan bayi untuk melatih kemahiran motor, bayi tidak seharusnya dibedung sebaik sahaja mereka menjadi lebih aktif.

Bawa bayi keluar

Apabila anda membawa bayi keluar, berpakaian mereka dengan sewajarnya, melindungi mereka daripada cuaca yang melampau, dan sentiasa membawa alas/kain tambahan jika ada kemungkinan perubahan kepada cuaca sejuk. Jika terlalu sejuk atau sangat panas, hadkan jumlah masa bahawa bayi anda keluar. Elakkan terdedah kepada cahaya matahari secara langsung, walaupun dalam keadaan cuaca yang sederhana. Dan, paling penting, jika anda keluar dengan kereta, pastikan bayi anda diletakkan dengan betul di kerusi keselamatan bayi.

Tahniah! Anda telah berjaya melalui minggu 7. Kami tidak sabar untuk menunjukkan kepada anda bagaimana perkembangan bayi anda pada minggu ke-8.

Hello Group Kesihatan
 tidak memberikan nasihat perubatan, diagnosis atau rawatan.


Selalu Rasa Pedih Ulu Hati? Ini 7 Cara Cepat Legakannya Guna Rawatan Rumah & Ubat

Simptom utama
asid refluks
 (GERD) adalah pedih ulu hati dan ia mendatangkan ketidakselesaan. Tapi ada cara menghilangkan pedih ulu hati dengan cepat boleh dicuba.

Untuk mendapatkan lebih banyak info tentang Sistem Penghadaman, sila dapatkan
di sini
.

Masalah asid refluks

Penyakit refluks gastroesofageal atau
asid refluks
 adalah keadaan yang boleh dicegah sepenuhnya.

Ia berlaku apabila asid dalam perut naik semula ke esofagus – tiub yang menghubungkan tekak dan bahagian perut – sekali gus menyebabkan terjadinya pedih ulu hati.

Mungkin ada yang berasakan
keadaan tersebut tidak berbahaya
. Betul!

Tetapi jika dibiarkan, lama kelamaan, asid dalam perut ini boleh merosakkan lapisan esofagus dan boleh mengakibatkan pelbagai penyakit, seperti
kanser esofagus
.

Ada cara menghilangkan pedih ulu hati dengan cepat, sama ada melalui rawatan di rumah mahupun dengan pengambilan ubat-ubatan tertentu.

Walau bagaimanapun, kaedah yang dikongsikan mungkin memberikan kesan yang berbeza bagi setiap individu.

Cara menghilangkan pedih ulu hati dengan cepat

Berikut terdapat 6 petua boleh dicuba untuk mengatasi masalah pedih ulu hati yang dialami:

Rawatan di rumah

Anda boleh mencuba rawatan di rumah berikut untuk mengurangkan gejala asid refluks.

Cara menghilangkan pedih ulu hati #Amalan kehidupan harian

Kebanyakan pakar akan mengesyorkan pesakit dengan pedih ulu hati untuk melakukan perubahan gaya hidup bagi mencegah simptom asid refluks dan mengelakkan sebarang komplikasi.

Menurut
National Institute of Diabetes and Digestive and Kidney Disease
(NIDDK), ini termasuklah:

Mengurangkan pengambilan makanan tinggi kandungan lemak, seperti
makanan segera
 dan makanan yang diproses

Menghindari pengambilan makanan dan minuman yang boleh mendatangkan kerengsaan. Contohnya, bawang mentah,
minuman berkafein
 dan berkarbonat

Mengelakkan tabiat makan secara berlebihan

Berhenti merokok

Mengekalkan berat badan
 seimbang dan sederhana

Memakai pakaian yang longgar, terutamanya pada bahagian perut

Mengelakkan pengambilan sebarang hidangan makanan berat, terutamanya 2 hingga 3 jam sebelum tidur

#Larutan baking soda

Baking soda
dipercayai dapat membantu melegakan pedih ulu hati.

Apa yang perlu dilakukan hanyalah dengan melarutkan satu sudu teh baking soda ke dalam secawan air. Ia dikatakan dapat meneutralkan asid.

Pun begitu, soda penaik ini
mengandungi natrium.
 Pengambilan secara berlebihan boleh mengubah keseimbangan asid dalam darah.

Jadi disarankan sebelum mencuba, dapatkan nasihat doktor terlebih dahulu

#Pisang

Siapa yang tidak pernah makan pisang?

Pisang dikatakan
mengandungi antasid semula jadi
 – yang membantu meneutralkan asid di dalam perut.

Jadi cara menghilangkan pedih ulu hati dengan cepat adalah dengan memakan pisang setiap hari.

Jika tiada pisang,
epal boleh
dianggap sebagai pengganti yang terbaik!

Rawatan perubatan: Cara menghilangkan pedih ulu hati dengan cepat

Selain rawatan di rumah, sudah tentu terdapat pelbagai jenis ubat yang boleh digunakan untuk merawat gejala asid refluks ini.

#Antasid

Antasid berfungsi meneutralkan asid di dalam perut, sekali gus ia dapat melegakan refluks asid.

Ubat yang boleh dibeli di farmasi (
over-the-counter
, OTC) mengandungi garam kalsium, magnesium atau aluminium.

Kebiasaannya, pengambilan antasid disarankan selepas makan.

#
Histamine-2 receptor antagonists

Ubat antagonis reseptor histamin-2 ini berfungsi mengikat reseptor histamin-2 pada perut, sekali gus menyekat pembebasan asid dalam perut.

Biasanya, pengambilan ubat dikatakan boleh memberikan kelegaan gejala dengan segera.

Ia juga boleh diambil dalam tempoh 30 hingga 60 minit sebelum pengambilan makanan atau minuman yang boleh menyebabkan asid refluks.

Food and Drug Administration
 (FDA) telah meluluskan 4 jenis antagonis reseptor histamin-2:

Cimetidine

Famotidine

Ranitidine

Nizatidine

Sesetengah ubat jenis ini tersedia tanpa memerlukan preskripsi.

Pun begitu, dinasihatkan untuk anda melakukan perbincangan dengan doktor sebelum mengambil sebarang ubat.

Ini kerana ia mungkin mempunyai kesan sampingan dan mengganggu ubat lain yang diambil.

#Perencat pam proton

Proton pump inhibitors
 dipercayai dapat mengurangkan rembesan asid di dalam perut.

Ia dikatakan akan memberi kesan kepada sel parietal pada perut, yang mengandungi pam proton.

Menyekat tindak balas pam proton adalah langkah terakhir untuk menghalang rembesan asid di dalam perut.

Cara menghilangkan pedih ulu hati semasa hamil

Bagaimana pula jika ada
ibu mengandung yang berdepan masalah asid refluks
? Adakah boleh dirawat menggunakan ubat seperti individu lain?

Bagi ibu hamil, masalah pedih ulu hati berlaku kerana peningkatan tahap progesteron, anjakan sfinkter esofagus bawah dan tekanan yang dihasilkan daripada janin sedang membesar.

Biasanya doktor akan mengesyorkan perubahan diet sama ada dengan pengambilan ubatan atau tanpa ubat.

Makan makanan dalam hidangan kecil dan lebih kerap, elak makan lewat malam atau snek ringan serta menghindari pencetus asid refluks mungkin dapat membantu.

Selain itu, cara menghilangkan pedih ulu hati dengan cepat melalui pengambilan ubatan semasa kehamilan adalah sama dengan individu yang tidak hamil.

Antasid, antagonis reseptor histamin-2 dan perencat pam proton adalah selamat dan berkesan untuk wanita hamil.

Tetapi anda disarankan untuk mendapatkan rundingan doktor terlebih dahulu sebelum mengambil sebarang ubatan.

Berkesan ke cara menghilangkan pedih ulu hati dengan cepat?

Masalah asid refluks
 yang menjadi punca kepada gejala pedih ulu hati adalah
gangguan pencernaan
 biasa.

Anda boleh mencuba cara rawatan di rumah ataupun pengambilan ubatan untuk mengatasinya.

Sekiranya gejala masih berlanjutan, ia mungkin petanda masalah pencernaan yang lebih serius dan memerlukan perhatian perubatan.

Lakukan pemeriksaan doktor segera!


Ini Sebabnya Kenapa Ujian Kesihatan Penting Sebelum Berkahwin! Jangan Kahwin Sebelum AMBIL Ya?

Perkahwinan adalah salah satu perkara paling bermakna dalam kehidupan
.

Ikatan yang menyatukan dua hati ini selalunya diikat dengan rasa cinta daripada kedua-dua pihak.

Namun, sebelum mengambil keputusan untuk berkahwin, ada lagi perkara penting yang perlu anda lakukan.

Salah satunya adalah dengan menjalani pemeriksaan kesihatan bagi kedua-dua belah pihak; bakal pengantin lelaki dan perempuan.

Kenapa saya perlu buat ujian kesihatan sebelum berkahwin?

Ahli psikologi percaya bahawa dengan mengetahui lebih awal akan kesihatan kedua-dua belah pihak, sebelum berkahwin dapat membantu pasangan untuk bersedia dari segi mental tentang sebarang kebarangkalian yang mungkin berlaku.

Perkara ini juga dilakukan bagi keselesaan psikologi setiap pasangan. Ini juga adalah
kunci penting ke arah kebahagiaan perkahwinan
.

Pemeriksaan kesihatan juga dapat menyediakan pasangan untuk mengesan penyakit yang berkaitan dengan masalah kesuburan.

Di samping itu, ia juga menjadi persediaan mental untuk setiap pasangan, yang dapat membantu mereka untuk mengelakkan fasa ‘terkejut’ selepas berkahwin atau melakukan keputusan yang betul untuk meneruskan kehidupan mereka bersama pasangan.

Dengan memahami kesihatan setiap pasangan juga dapat membantu anda merancang kehamilan!

Bila saya perlu ambil ujian ini?

Sebaik-baiknya enam bulan sebelum perkahwinan berlangsung adalah masa terbaik melakukan ujian, terutama untuk pasangan yang bercadang menikah dengan cepat.

Jika anda rancang untuk terus hamil selepas berkahwin, kedua-dua bakal pengantin perlulah menjalani pemeriksaan fizikal dan mendapatkan vaksinasi tambahan dan perubatan enam bulan sebelum hamil.

Apa akan terjadi semasa ujian ini?

Kebanyakan hospital menyediakan ujian kesihatan sebelum perkahwinan, termasuklah:

Sejarah perubatan peribadi dan keluarga

Pemeriksaan umum seperti berat badan, tinggi, tekanan darah, sistem pernafasan dan penghadaman, serta beberapa pemeriksaan lain

Pemeriksaan ultrabunyi umum untuk buah pinggang, pankreas, ureter, hati dan pundi

Untuk wanita, anda akan menjalani ujian pelvis; hysteroscopy, ujian tiub, ujian payudara, dan ujian pap faraj

Untuk lelaki pula, anda akan menjalani ujian ultrabunyi prostat dan ujian air mani. Dengan menjalankan ujian ini, doktor akan tahu kualiti sperma lelaki, serta menilai kesuburan mereka

Ujian darah: Ujian ini membantu doktor untuk mengenal pasti penyakit yang boleh disebarkan daripada bakal ibu kepada anak mereka nanti seperti hepatitis B dan penyakit kelamin lain

Urinalisis

Pemeriksaan hormon seks: estrogen, FSH, LH, progesterone (wanita), testosterone (lelaki)

Dan, anda juga boleh melakukan ujian lain seperti ujian gula darah, lemak darah, buah pinggang dan juga fungsi hati.

Jika bakal pengantin perempuan ingin segera hamil selepas berkahwin, dia perlu mendapatkan imunisasi untuk cacar air, kancing gigi, rubela, campak, dan beguk.

Jika wanita tidak mahu terus mendapat anak selepas berkahwin, dia perlu mendapatkan nasihat khusus tentang
kaedah merancang keluarga yang selamat dan efektif
.

Tujuan utama ujian kesihatan sebelum berkahwin ini dibuat adalah untuk memastikan pasangan mendapat kehidupan yang bahagia selepas berkahwin.

Ujian-ujian ini juga dapat membantu mengesan, menghalang atau menyediakan rawatan untuk penyakit-penyakit yang serius sebelum berkahwin.

Masa depan kesihatan bakal anak anda juga akan lebih terjamin jika ujian dijalankan!

Baca juga:

Sebelum Kahwin, Tanya Dulu Pasangan Ada Talasemia Atau Tak, Ini Sebabnya!

Nak Kahwin Semula Dengan Bekas Pasangan? Pertimbangkan 7 Perkara Ini Dulu Sebelum Betul-Betul Yakin!

2 Tahun Pertama Perkahwinan Penentu Hubungan Kekal Atau Putus – Apa Pendapat Anda?

Mengapa Perlu Ingat Tarikh Ulang Tahun Perkahwinan – Suami Isteri Kena Tahu!

Anak Meninggal, Suami Kahwin Lain PUNCA Wanita Ini Alami Kemurungan